text:
بِسْــــــــــــــــمِ اﷲِالرَّحْمَنِ اارَّحِيم
Kakawihan Barudak Lembur
ORAY-ORAYAN
Oray-orayan,
luar leor mapay sawah Entong ka sawah,
parena keur sedeng beukah Mending ka leuwi,
di leuwi loba nu mandi Saha anu mandi,
anu mandina pandeuri
AYANG-AYANGGUNG
Ayang-ayang gung Gung goongna rame
Menak ki Mastanu Nu jadi wadana Naha maneh kitu
Tukang olo-olo
Loba anu giruk Ruket jeung kompeni
Niat jadi pangkat
Katon kagorengan
Ngantos Kangjeng Dalem
Lempa lempi lempong
Ngadu pipi jeung nu ompong
Jalan ka Batawi ngemplong
CINGCANGKELING
Cingcangkeling
Manuk cingkleung cindeten
Plos ka kolong
Bapa Satar buleneng
EUNDEUK-EUNDEUK CANG
Eundeuk-eundeu cang lagoni
Meunang peucang sahiji
Leupas deui ku Nini
Beunang deui ku Aki
JALEULEU
Jaleuleu ja tujaeman gog
Seureuh leuweung bay Jambe kolot bug
Ucing katinggang songsong Ngek ngek!
KALONGKING
Kalongking-kalongking
Bapa sia hudang ngising
Dibura ku madu kucing
Madu kucing meunang maling
Kalongking-kalongking
Bapa sia utah ngising
Beak samak beak samping
Teu cageur waktu sapeuting
BANGBANG KALIMA GOBANG
Bang kalima-lima gobang bang
Bangkong di tengah sawah wah
Wahey tukang bajigur gur
Guru sakola desa sa
Saban poe ngajar jar
Jarum paranti ngaput put
Puteri nu gareulis lis
Lisung kadua halu lu
Luhur kapal udara ra
Ragrag di Jakarta ta
Taun tujuh hiji ji
Haji tas ti Mekah kah
Kahar dua rebu bu
Buah meunang ngala la
Lauk meunang nyobek bek
Beker meunang muter-ter
Terus ka Cipaten pen
Pena gagang kalam lam
Lampu eujeung damar mar
Mari kueh hoho ho
Hotel pamandanga ngan
Nganteur anu kawin win
Winta dagang oncom com
Comel kanu gelo lo
Lodong kosong ngentrung tung
Tunggir hayam bikang kang
Kangkung meunang meuli li
Lili lewungit konci ci
Ciak anak hayam!
PUNTEN
Punten mangga Ari ga,
gatot kaca Ari ca,
cau ambon Ari bon,
bonteng asak Ari sak,
sakit perut Ari rut,
rujak asem Ari sem
sempal-sempil Ari pil,
pilem rame Ari me,
meja makan Ari kan,
kantong kosong Ari song,
songsong lampu Ari pu,
puak-paok Ari wok,
wok candewok
OLE-OLE OGONG
Ole-ole ogong
Melak cabe di Tarogong
Dihakan ku embe ompong
Diteang kari sapotong Au-au eheng
Beuleum cau tutung geheng
Embe-embe domba Anak sapi tutunggalan
TOKECANG
Tokecang-tokecang Balagendil tosblong
Angeun kacang-angeun kacang Sapendil kosong
TRANG-TRANG KOLENTRANG
Trang-trang kolentrang
Si Londok paeh nundutan
Tikusruk kana durukan
Mesat gobang kabuyutan
Definisi Rapat
Rapat nya eta gempungan pertemuan anggota ti hiji organisasi/ pausahaan
Jeung pegawena pikeun ngabahas hal-hal nu aya patalina jeung
kapentingan organisasi/ kantor/ pausahaan.
Patugas-patugas pikeun ngarojong jalanna rapat sangkan produktif nya
eta:
Panjaga Waktu.
Saluyu jeung ngaranna, panjaga waktu mastikeun yen rapat lumangsung
saluyu jeung durasi nu geus ditangtukeun. Lamun rapat dianggap ngayayay alias
ngaleuwihi waktu jeung bahasan na teu maju saluyu jeung durasi nu geus
ditangtukeun di agenda. Bakal aya rapat tambahan pikeun ngabahas deui nu
dihadiran ku kabeh pamilon atawa cekap ku sabaraha wakil nu nyumponan kuota
pamilon dina rapat. Satuluyna rapat sacara umum/ terbuka atawa disumpingan
atawa sacara off line. (tertutup).
1.Juru konci/pamimpin rapat
Peran Juru Konci nya eta pikeun mastikeun yen sakabeh pamilon rapat
milu aub pikeun mastikeun sakabeh
pamilon rapat meunang kasempetan nepikeun sawangan jeung pamadegannna ngeunaan
hijihal/ hal nu keur dipadudengkeun, atawa mere tanggepan ka sawangan jeung
pamadegan nu ditepikeun ku pamilon nu sejen.
2.Girang serat/notulen
Pancenna nya eta nyatet/ nuliskeun ide-ide nu dibahas dina rapat,
kaasup nyatetkeun unggal kaputusan jeung tindak lanjutna, fungsina pikeun
mantau hal naon wae jeung tindak lanjut ti rapat kana kaputusan nu geus di
cokot.
3.Panumbu catur/moderator
Pancen moderator nya eta pikeun meunang ide, komentar, atawa kabar nu
aya patalina jeung topik rapat tapi aya nu diluar tema. Hal-hal nu aya diluar
topik rapat bisa mawa rapat kaluar ti tma jadi moderator perlu pikeun rapat
sangkan saluyu rapat bisa lumangsung saluyu jeung tema. Mastikeun rapat sajalan
jeung ka arah.
4.Notulen Rapat
Notulen rapat eusina informasi ngeunaan diskusi nu dilakukeun salila
rapat jeung kaputusan nu dicokot pamilon. Notulen rapat eusina komitmen,
lengkah, jeung tindak lanjut nu dilakukeun. Saeutikna, notulen rapat kedah
ngawengku informasi ngeunaan saha wae, naon, iraha, kumaha, jeung kunaon. Panulis saena catatan-catatan anu ditulis
samemeh rapat dibubarkan untuk memastikan point-point penting sudah tercatat
5.pamilon/anggota
mere komentar, tanggapan jeung saran.
Istilah wanci
Janari gede ( pagi buta, sekitar pukul 01.00 – 03.00 malam )
Janari leutik ( pagi menjelang subuh, sekitar pukul 3.30 – 04.30 pagi )
Balebat ( waktu terbit fajar, sekitar pukul 04.30 pagi )
Carangcang tihang ( sudah lewat fajar / remang-remang, sekitar pukul 05.00 )
Haneut moyan ( waktu untuk berjemur, sekitar pukul 07.00 – 08.00 )
Pecat sawed ( waktu istirahatnya kerbau dari membajak sawah, sekitar pukul
10.30)
Manceran ( waktu tengah hari, sekitar
pukul 12.00 )
Wanci lingsir ngulon ( waktu saat matahari mulai bergeser ke barat, sekitar
pukul 13.00 )
Wanci panon poe satangtung ( saat bayangan setinggi badan, sekitar pukul 15.00
)
Wanci tunggang gunung ( waktu senja hari, sekitar pukul 16.00 – 17.00 )
Wanci sariak layung ( waktu menjelang petang, sekitar pukul 17.00 – 18.00 )
Wanci sareupna ( waktu menjelang malam, sekitar pukul 18.30 )
Wanci sareureuhna budak ( waktu saatnya anak kecil tidur atau pulang mengaji
sekitar pukul 20.00 )
Wanci tengah peuting ( waktu tengah malam, pukul 24.00 )
Usum pagebug ( musim wabah penyakit dan banyak yang meninggal )
Usum sasalad ( musim wabah penyakit )
Usum patepok ( musim hajatan pernikahan )
Usum tigerat ( musim paceklik, musim serba kekurangan pangan )
Usum mamareng ( awal musim hujan )
Usum ngijih ( musim hujan )
Usum dangdangrat ( awal musim kemarau )
Usum katiga / usum halodo ( musim kemarau )Rumangsang ( waktu matahari sudah
mulai terasa panas, sekitar pukul 09.00 )


c: text/html

text:
Salam sejahtera
Para wargi anu ku simkuring dipikahormat.
Dina ieu waktos, abdi bade nerangkeun sakumaha pentingna hirup sehat kanggo urang sadayana. Janten, urang sadaya kedah atawa wajib ngajaga lingkungan sareng awak nyalira pikeun urang sadaya tiasa ngajaga tina sagala panyakit. Ku margi kitu, urang kedah ningkatkeun pola hirup sehat kanggo kapayunna di kawitan ti ayuena.
Kabersihan teh sabagian tina Iman
maksad sareng tujuannana, nyaeta bersih eta sadaya teh nu didasarkeun tina bersihna jeung sucina urang sareng lingkungan di sakitar urang. Kabersihan sakola oge kudu urang jaga. Urang kudu mikacinta kabersihan sangkan hate urang ge milu bersih.
Kabersihan teh aya marupi-rupi macemna, nyaeta aya bersih hate, bersih jiwa, bersih raga, sareng bersih rohani.
Tah, urang kudu janten jalmi anu kaasup kana jalma anu bersih sadayana. Hayu urang sami-sami ningkatkeun pola hirup sehat kanggo kasaean urang sadaya sangkan tiasa leuwih getol kana ibadah.
Para wargi anu mulya.
Cekap sakitu abdi nyanggakeun pihatur, pamungkas pisanggem, bilih aya basa anu kirang entep saeureuhna atanapi kecap anu kirang merenanh larapna, mugi kersa ngahapunten.
Ibu guru anu ku simkuring dipihormat. Teu kalangkung rerencangan sadayana. Langkung ti payun, mangga urang sami-sami muji syukur ka Gusti Nu Mahaangung, margi mung barokah sareng rohmat mantenna urang tiasa ruing mumpulung dina kasempatan ieu.
Hadirin sadayana, dina danget ieu sim kuring bade nepikeun pidato ngenaan watek budaya Sunda. Ari sunda teh asalna tina kecap su anu hartina alus anu ngabogaan unsur kana kasaean. Watek sunda anu ku simkuring dipimaksad nyaeta cageur, bageur, singer, jeung pinter.
Harti kecap sunda teh luhur pisan nyaeta gumilang. Harti kecap eta heuteu ngan dilarapkeun dina panampilan , tapi aya dina manah urang sunda sadayana. Dina kahirupan urang sunda seueur pisan kabeungharan seni jeung budayana. Salah sahijina nyaeta Tarling. Tarling singketan tina gitar suling, mimiti munculna di wewengkon Cirebon jeung Pantura iawa barat jaman Balanda, taun 1935-an.
Tarling pepek ku sarupaning kamonesan. Aya seni sarimpi, jeung tari topeng minangka bubuka acara. Pareng nincak bulan hajatan teu di desa teu di kota, masarakat rea nu nanggap tarling. Harita tarling kaitung anu pangpayuna diogan ku nu boga hajat. Mung pangaruh dangdut anu diwanohkeun dina taun 70-an ngajadikeun tarling direformasi jadi Tarling dangdut. Beuki dieu tarling klasik kadeseh ku organ tarling anu teu merlukeun modal gede. Beuki dieu kasenian tarling beuki kadesek ku kasenian modern pangaruh tina globalisasi, jiga music pop jeung rock. Seni gitar suling atawa tarling cirebonan anu kungsi dopikaresep kiwari ukur waasna . lagu-lagu taling ngan ukur kadenge dina kaset . komo sangeus ditinggalkeun ku maestro-maestrona.
Para hadirin sadayana, urang teh keudah ngiring ngamumule kasenian urang. Kasenian anu jadi kabeungharan urang tong neupi kageugeus ku kasenian luar anu ngajadikeun urang poho kana kasenian jeung kakayaan budaya sorangan.
Sakitu wae ti simkuring , pamungkasna mugi-mugi taopek sareng hidayah gubrag ka urang sadaya.
Bapa/ ibu guru anu dipikahormat sareng rerencangan anu dipikacinta, sateuacana hayu urang panjatkeun puji sareng sukur ka gusti Alloh nu maha Esa, anu tos masihan rohmat sarta hidahyana ka urang sadayana. Ku kituna ayeuna urang tiasa ngumpul di tempat ieu.
Hadirin sadayana, Sa teu acana simkuring bade ngucapkeun nuhun ka bapa/ ibu guru anu parantos masihan waktos ka simkuring kangge medarkeun hiji biantara anu judulna Pangaruh Internet Ka Rumaja
Hadirin Sadayana, Sateu acan simkuring mitembeyan biantara, simkuring hoyong medarkeun watesan masalah anu bade dibacakeun, nyaeta diantara ; pangaruh internet tina segi positif sareng tina segi negative.
Internet, kecap anu teu asing di jaman ayeuna. Internet tiasa diakses dimana wae, cukup modal hp anu ngabogaan koneksi internet atawa cukup ku ngamodal duit sabaraha rebu perak, ayeuna mah ampir di unggal juru jalan, rek di kota atanapi di desa, ayeuna mah geus loba warung anu ngajual jasa internet atawa anu mana sok disebut warnet.
Seueur elmu anu aya di internet nu bisa ku urang dicokot. Sagala informasi naon wae anu aya di internet, informasi eta bisa dicandak kalayan gampang sagampang urang ngabalikeun talapak panangan sareng ngicepkeun soca. Terus naon hubunganna jeung siswa ? tangtu pohara seueurna hubungannana internet di jaman kiwari jeung siswa, sabab siswa heunteu luput tina anu namina informasi sareng elmu. Internet teh nyaeta media anu pang efektifna sarta gampang diakses dimana wae jeung kusaha wae. Sanajan teu bisa dipungkir yen ayeuna kabebasan ieu teh bisa oge disalah gunakeun jeung salah dina narepkeunana. seueur pisan fasilitas internet minangka sarana kriminalitas atanapi asusila.
Rea pisan hal-hal negatif tina internet, salah sahiji contona nyaeta :
Pikeun anu kakara mikawanoh kana internet nyaeta bisa ngabuka situs situs, gambar gambar, atawa video video anu teu sawajarna
Kacanduan gim online nepikeun ka poho kana sagala
Bisa katipu tina iklan iklan di internet
Tapi aya oge segi positifna :
Siswa bisa neangan informasi anu luwes mun dibanding ngan saukur diuk cicing ngaregepkeun guru nerangkeun
Bisa nambah rerencangan dina jejaring social, jsb
Rumaja nyaeta makhluk anu rentan kanu parobahan di sakurilingna. Rumaja biasana sok nurutkeun anu dominan anu aya disakurilingna. Mangka ti eta alusna lamun urang bisa bijak ngagunakaeun internet keur kamajuan diri sarta pribadi urang sorangan.
Sakitu wae biantara ti simkuring, hatur nuhun atos merhatikeun, akhirul kecap.

robotstxt: allowed

filter: keep


text:
Fikmin #"OYAG KABEH"#
" Mihape si Bapa nya Nyi.. aya sangu sesa peuting, pangnyangraykeun make cikur jeung tarasi. Aya kopi sasendok deui dina peles urut wadah sele tea, Ema rek buru-buru ka Pasar Rajawali "
Mimin nuturkeun Indungna nepi ka Panto hareup. Geus kitu manehna asup kakamar Bapana nu keur nyangsaya dina kasur lepet bari teu weleh ngajegroh.
" Bapa Mimin nyangray sangu heula nya ? Bapana unggeuk bari pok ngomong kieu:" Dicengekan hiji mah Nyai....." Si Mimin ngajawab : Enya " cenah
Sup ka dapur, Mimin mirun seuneu, rada harese hurung da suluhna rada demek. Sakitu hayoh ditiupan make songsong kalah ka matak peurih kana panon. Tapi meunang sawatara lila suluh teh hurung oge. Mimin mesek bawang dua sihung da ngan aya lima sihung anu aya dina pabetekan teh.diuleg jeung cikur satungtung buku cinggir, ditarasian saeutik jeung cengek meunang metik ti pipir imah. nyanggray sangu make cikur seungitna. matak komentar nu jadi Bapana : Nyai Bapa mani geus lapar yeuh " Mimin nembalan " Sakedap Bapa bari buru-buru ngawadahan sangray sangu kana piring kaleng. Sok nyieun cikopi. Dibakian dina baki pelastik anu tos semplek-semplek acan. Bapana tos ngagero deui : "Nyai, Mana sangray sangu teh?"
Mimin,ngajawab " Antosan atuh Bapa, ieu oge Nyai keur leumpang....
Kulantaran asa diburu-buru, Mimin balangah.Sukuna ngait kana palang panto handapeun sukuna. Suku kenca na ngait. Awak tijolongjong, Baki jeung sangray sangu tur kopi ngalayang.. Praaaay.....
Mimin ngoceak ; Ya Allah... Bapa..!! Bareng jeung ngoceakna Mimin, Indungna asup, nyampak anakna keur uyak-uyek rek hudang tina ngadapangna. Nempo indungna datang Mimin ceurik :
" Ema, sangray sangu Bapa.. kopi Bapa.." Indungna Nangkeup Mimin ngupah-ngapeh :" Geus tong ceurik Ema ujug-ujug hayang balik inget wae ka Bapa Teu nanaon Ema meuli nasi timbel keur Bapa jeung kopi Torabika tri in wan. Yu urang ka Bapakeun..."
Mimin nangtung, nuturkeun Indungna ka kamar Bapana nu keur nyangsaya titadi isuk-isuk.
" Bapa.. Ieu Ema mawa nasi timbel keur Bapa"
Si Bapa teu reaksi, Mimin ngaguyahkeun Bapana:" Bapa. Mimin, Hampura, tapi Ema nyandak nasi timbel"
Ku lantaran cicing wae. Ema si Mimin ngaguyahkeun awak salakina.
Oyag kabeh !


text:
Tahun 1985 mimiti asup sakola pilihanana teh SMA 2 beh deukeut terminal Guntur jeung lamun balik bisa balanja heula ka pasar..harita teh pasar karek diwangun..terus meulah kota garut aya Cimanuk ngaliwatan gigireun sakola, matak waas jeung Cimanuk teu robah nu robah teh jugjleg imah dimana-mana, jadilah dua tempat paling pavorite lamun keur bolos, pasar, terminal atawa ngaliwtan cimanuk mentas tapi harita teh lain muji sorangan, ceunah da si Aa mah kaasup budak pang bageurna..he..he..sakali-kali bolos...
Dugi ka lulus tahun 1988 pastina 100% da baheula mah Ebtanas teh teu siga ayeuna loba teuing manipulasi jeung ngajarkeun barudak tambah belegug, eta alatanana si Aa kaluar ngajar teh nu akhirna bumen jadi ngadosenan di PTS..
Kelas Sos 2 anu dikokojoan Mochammad Syarifuddin ketua kelasna, nu teu lepat linggihna teh di tukangeun kaum, baheula sok remen lamun beres olahraga ti lapangan Jaya Raga sok ngilu mihapekun beteung da sang ketua teh muka lestoran sunda, pangih di facebook alumni padahal geus 23 taun..alhamdulilah karoris janten inohong kapolisian...sareung wali kelasna pak Drs. Dudung Mauluddin duka tah anjeunan masih disakola, pribados mah lebeng jarang ka sakola, ngan ukur ngaliwat lamun balik ka lembur ti Bekasi
Lamun didata mah teu inget babaturan baheula teh aya dimarana..boro-boro aya dokumentasina..rumasa kurang gaul baheula teh biasana pang bangorna, pang pinteurna jeung pang geulisna nu kainget teh..punteun barudak Sos-2 nu teu kasebut..pribados pikun pisan, salian ti Andi Yulian kaleuereusan sakampus di IKIP Bandung, anjeunna janteun pangusaha di Garut, aya Ivul Vulgara, Uus, Wawan Ruswan (sepasang dulu kalau hilang dari kelas), Nandi, Asep Jubaeri (pang kasepna jeung jawara di kelasna, saurna janteun polisi, duka laratanana dimana?)...lamun bidadarina aya Teja Suminar, Wini Dwi Handayani, Enyas Yulianti, Hetti, Enden suharti..sok kelas sos2 masih inget, da behula teh poho teu nyieun buku kenangan jeung nyungkeun bantosanana .nu ngaraos..kelas SOSIAL 2..SMAN 2 Garut angkatan 1988.
Lamun guru nu kainget mah pasti pak Isep Heryana sareung pak Hermawan (orkes), pak Agus (kesenian), bu Ratna (b. Jepang), bu Nunung (matematika), tantu pak Drs. Dudung Mauluddin(sosiologi), bu Kanti,alm, saurna(bahasa inggeris)..duka nu lain lebeng...
Wangunan SMA urang teh teu robah ti baheula oge, tapi SMP nu gigireun janteun ka pimilik ceunah...jeung namina geus robah statusna janteun SMAN 2 Tarogong....sok juragan-juragan pang nambihankeun...nu kaliwat..sakalian lamun boga dokumentasi photo pribadi...kirimkeun ulah sieun diteangan KPK..dijamin dipublikasikeun beh nu lain pada barenta..jeung sobat nu lain di ti jurusan Fisika jeung biologi sami sok...kirimkeun uneuk-uneuk panineungan....keur di SMA Negeri 2 Garut tahun 1988. Cag.


text:
xvYCC
xvYCC atawa Extended-gamut YCC nyaeta hiji rohangan kelir nu dipake dina elektronika video set televisi panel rata, nu ngarojong 1.8 kalieun jumlah kelir nu dipake dina rohangan kelir sRGB.[1] xvYCC ditetepkeun ku IEC Oktober 2005 tur dipublikasikeun Januari 2006 minangka IEC 61966-2-4. Spektrum nu leuwih lega tina backlighting LED ngaganti katoda tiis nyababkeun bisana nambah pamidang color gamut LCD.
xvYCC make jangkah ajen nu lengkep (1 tepi ka 254 dina hiji rohangan 8-bit) pikeun midangkeun kelir. Dina BT.601 jeung BT.709, kelir RGB dipidangkeun ukur ku ajen 8-bit ti 16 tepi ka 235. Jangkah nu kawates ieu dijieun keur mere lolongkrang pikeun undershoot jeung overshoot, nu mangrupakeun sipat pasinyalan TV analog. Dina pasinyalan TV digital mah, undershoot jeung overshoot teh teu aya, kusabab kitu ajen ti 1-15 katut 235-254 bisa dipake keur midangkeun kelir nu sajati. Pikeun ngajaga kacocogan ka tukang jeung standar samemehna, kelir standar beureum (red (R)), hejo (green (G)), bulao (blue (B)) jeung bodas (white) diitung keneh make susunan nu sarua dina rohangan kelir. Jangkah ajen digital nu leuwih rubak bisa mere lolongkrang keur midangkeun hejo kolot (deeper green), beureum kolot (deeper red), katut bulao kolot (deeper blue) - tur tangtuna oge kelir-kelir panengah nu samemehna aya dina saluareun wawates dina rohangan kelir CCIR 601.
Rohangan kelir televisi définisi luhur nu didefinisikeun ku BT.709 ngawengku ukur 45 persen tina ajen nu bisa dipake lamun make indeks RGB ti 1 tepi ka 254, sabab susunan eta kawates ukur 16 tepi ka 234 ku spesifikasi BT. Standar xvYCC make standard 1 tepi ka 254, tur bisa nyandikeun (encode) leuwih ti dua kalieun jumlah ajen kelir. (Sistim sRGB aya antara BT.709 jeung sistim xvYCC, nu mere lolongkrang keur sakabeh kombinasi ajen R, G jeung B ti 16 tepi ka 235 - leuwih loba kombinasina, tapi henteu saloba dina xvYCC.)
Dina hiji paper nu diterbitkeun ku Society for Information Display taun 2006, pangarangna metakeun 769 kelir dina Munsell Color Cascade kana rohangan BT.709 jeung rohangan xvYCC. 55% tina kelir Munsell bisa dipetakeun kana gamut sRGB, tapi 100% kelir eta bisa dipetakeun kana gamut xvYCC.[2] Kelir u leuwih kolot bisa dijieun - contona beureum kolot bisa dijieun ku cara mere koefisien negatif kana kelir nu lalawanan.
Mekanisme keur mawa definisi sabudeureun gamut keur xvYCC geus didefinisikeun dina Spesifikasi HDMI 1.3. Sok sanajan fitur kelir anyar liana dina HDMI 1.3, Kelir Kolot (Deep Color), henteu diperlukeun keur ngangkut informasi kelir xvYCC, Deep Color geus ilahar dihubungkeun jeung xvYCC sabab fitur-fitur ieu dipake babarengn dina sistim CE high-end pikeun ngaronjatkeun kualits gambar nu ditempo. Di saluhureun 480p jeung 576p, sistim Deep Color kudu make kabel HDMI Kategori 2 (dituduhkeun ku hiji logo), nu cocog keur link clock rate saluhureun 75MHz.[3]
Rujukan[édit | édit sumber]
- ↑ "HDMI 1.3 Update". HDMI Licensing. 13 Januari 2006. Diakses pada 30 Agustus 2006.
- ↑ Matsumoto et al, 19.2: xvYCC: A New Standard for Video Systems using Extended-Gamut YCC Color Space, SID '06 Digest, pp. 1130-1133. Available from http://www.sid.org.
- ↑ Keur mode EDTV (480p jeung 576p), data Deep Color 12-bit oge bisa diangkut sapanjang tumbu make clock well sahandapeun wates rubak pita dina kabel Kategori 1.


text:
Rabu, 17 Juli 2013
DONGENG SUNDA
* 1.Hayam Kongkorongok Subuh.* Kacaritakeun jaman baheula aya Oray Naga geus lila ngalamun hayang nyaba ka kahiyangan. Unggal isuk eta oray teh osok dangdan mapantes maneh. Tapi keukeuh teu ngarasa ginding lantaran teu boga perhiasan, mangkaning arek ngadeheus ka Dewa. Sanggeus mikir manehna inget ka sobatna Sakadang Titinggi, maksudna arek nginjeum tanduk ka Sakadang Jago, harita mah Jago teh aya tandukan tuluy manehna menta di anteur ka Titinggi. Sanggeus amprok dicaritakeun sakabeh pamasalahan Naga ka Jago. Maksudna mah nginjeum tanduk ka jago, engke dianteurkeuna deui ku sakadang titinggi cak sakadang naga. Hayam jago teu nembalan lantaran apal jahat jeung licikna naga. Lila-lila naga ngarayu, jago oge merekeun tandukna ka sakadang naga. Ceuk naga ka jago “engke tandukna dibalikeun deui dianteurkeun ku titinggi samemeh balebat, lamun balebat can balik wae bisi kaula poho ngawangkong jeung dewa, anjeun mere tanda weh kongkorongok sing tarik.” Geus kitu mah jung weh naga jenug titinggi the arindit. Isukna samemeh balebat hayam jago kongkorongok satakerna. Sakali dua kali titinggi teu datang wae, terus jago teh kongkorongok sababaraha kali deui, tapi tetep titinggi teu datang keneh bae. Nepi ka brayna beurang titinggi teu datang-datang. “Keun sugan cenah peuting engke” pok hayam teh. Tapi weleh ditunggu nepi kasubuh titinggi teu datang keneh wae. Pohara ambekna hayam jago nepi ka ngancam lamun titinggi datang arek di pacok nepikeun ka paehna. Ti harita hayam jago teh tiap-tiap subuh kongkorongok sarta mun papanggih jeung titinggi sok langsung dipacok nepi ka paehna, males pati dumeh kungsi ngabobodo. Rincian Dongeng: - Judulna : Hayam Kongkorongok Subuh - Bahasana : Kasar - Palakuna : Hayam Jago, Titinggi jeung Oray Naga - Watek palakuna : Oray Naga = jahat, sok nipu, teu sukur, sok hayang nu batur. Titinggi = Daek wae di titah sanajan salah, teboga pamadegan. Hayam Jago = Babari percaya, gampang dibobodo. - Tempat/latar : Hiji tempat jaman bahela nyaeta di leuweung - Eusi/hikmah nu bisa di cokot : Ari hirup teh ulah sombong, adigung, ulah sok nipu, jiga Oray Naga. Ulah sok daek wae di titah lamun salah jiga Titinggi. Ulah gampang di bobodo bisi kaduhung, ulah gampang percaya ka jalma jiga sakadang Hayam Jago. *2.Gagak Jadi Hideung.* Kacariotakeun baheula dina hiji tempat aya oray naga keur nawu balong. Sungutna ngegel kana tangkal huni, buntutna dibeulitkeun kana pancuh tambakan beulah dieu. Awakna malang dina balong tea, tuluy di ayun keun goplak, goplak, goplak dipake nawu balong tea. Teu kungsi lila balong teh saat laukna sing kocopok loba. Jol datang gagak kadinya haritamah gagak teh buluna bodas ngeplak. Ujug-ujug corokcok weh laukna dipacokan nepi beak lauk nu baradagna mah. Ku oray sanca katempoeun gagak maling lauk, geuwat digenggereuhkeun, tapi gagak kalah beuki ngahajakeun. Atuh oray ambek sebrut bae diudag gagak teh. Gagak teh hiber ku orany diobrot, gagak teh bingung da diberik wae sieunen katewak. Kabeneran aya nu keur neuleum, gebrus bae gagak teh asup ka jero pijanaan. Atuh ari muncul deui teh geus lestreng . Barang jol oray sanca teh panglingeun, da jadi hideung lestreng. Pok weh oray sanca nanya, “mahluk hideung maneh nempo sakadang gagak teu bieu liwat kadieu?” Gagak teh sorana digedekeun, ngomongna oge basa Betawi, da sieunen katara, “Engga, gaaaa!” Tah kitu sasakalana manuk gagak buluna hideung jeung sorana gaaa, gaaaak! Rincian Dongeng: - Judulna : Gagak Jadi Hideung - Bahasana : Kasar - Palakuna : Gagak jeung Oray Sanca - Watek palakuna : Gagak = Badeur, sok daek nyopet, te bisa digenggereuhkeun. Oray Sanca = Getol, daek usaha, rajin. - Tempat/latar : Caritana jaman baheula di hiji balong nu loba laukan - Eusi/hikmah nu bisa di cokot : Ari jadi jalma teh kudu getol daekan, ulet, usaha lamun hayang bog amah kos sakadang Oray Sanca. Ulah jiga Gagak baong, haying ngenah doing embung gawe. *3.Selat Sunda Jeung Gunung Krakatau.* Kacatur jaman baheula di Pulo Jawa Beulah kulon, aya hiji karajaan anu rajana Prabu Rakata. Sang Prabu gaduh dua putra. Anu cikal Raden Sundana anu bungsu Raden Topobrana. Haritamah Pulo Jawa sareng Sumatra teh ngahiji. Kumargi Prabu Rakata parantos sepuh pisan, mangka karajaan teh dititipkeun ka putra-putrana, tur di bagi dua beulah wetan ku Raden Sundana, belah kulon Raden Topobrana. Terus Sang Prabu teh indit ngabagawan anu tempatna dibates dua nagara nu dibagi dua tea, anjeunna teu nyandak nanaon iwal guci pusaka nu dicandak. Hiji mangsa dina taun ka genep Sang Prabu teh ngadangu yen putrana parasea Raden Sundana ngarugrug karajaan raina Raden Topobrana. Sang Prabu teh ceg ka guci anu geus dieusi cai laut tea, terus indit ka medan laga kasampak dua putrana keur perang campuh atuh bendu pisan anjeunanana. Ningali ramana sumping reg weh perang liren, dua putrana langsung nyampeurkeun cedok weh nyareumbah ka Prabu Rakata kitu deui para parajuritna. Atuh dua putrana beak bersih diseukseukan pampangnaman Raden Sundana nu wani ngarug-gug nagara raina. Dua putrana anu tarungkul teh nyarek, atuh Sang Prabu teh langsung ngadeg, ceg kana guci pusaka tea. Terus cai laut anu dina guci dikucurkeun disapanjang wates dua nagara, teras guci anu tos kosong teh disimpen ditapal bates dua karajaan tea, anjeunanana indit deui ka tempat pangtapaanana. Teu lami eta bates anu tilas disiram ku cai laut teh ngajanggelek jadi selat. Nu kiwari disebut Selat Sunda. Nu mawi dinamian Selat Sunda lantaran Raden Sundana sarakah hoyong wilayah anu raina. Dugi ramana ngadamel wates nganggo guci pusaka anu caina dikucurkeun terus jadi selat. Tur guci anu disimpen dina wates teh ngajanggelek jadi gunung, nu katelah Gunung Rakata atanapi Gunung Krakatau. Tah kitu sasakala Selat Sunda sareng Gunung Krakatau teh. Rincian Dongeng: - Judulna : Selat Sunda Jeung Gunung Krakatau - Bahasana : Lemes - Palakuna : Prabu Rakata, sareng dua putrana: Raden Sundana sareng Raden Topobrana - Watek palakuna : Prabu Rakata = Arip, adil, tur bijaksana. Raden Sundana = Sarakah Raden Topobrana = Embung ditindes - Tempat/latar : Jaman baheula di Pulo Jawa belah kulon. - Eusi/hikmah nu bisa di cokot : Jadi jalma kudu arif, jujur, adil tur bijak sana kawas Prabu Rakata, ulah Sarakah jiga Raden Sundana. *4.Cai Laut Asin.* Kacatur jaman baheula aya dua jalma adi lanceuk. Nu cikal ngarana Jana, ari nu bungsu Jani. Ki Jana ka asup jelema beunghar, lega sawah lega kebon. Tapi koret, tara barang bere jeung tutulung. Tapi Ki Jani mah bari jeung miskin oge ari boga rejeki teh sok mere kanu butuh. Hiji poe Ki Jani nginjem beas ka Ki Jana tapi manan dibere malah dicarekan. Untung pamajikan Ki Jana karunyaeun. Susulumputan ti salakina mere beas ka Ki Jani sacangkir jeung lauk asin. Bari nalangsa Ki Jani balik ditengah jalan maprok jeung aki-aki awakna begang lempangna rumanggieung atu karunyaeun diajakan ka imahna. Nepi imah beas dibubur saenggeus asak didalahar bareng. Isuk-isuk keneh aki-aki teh geus pamitan. Memeh indit aki-akit teh mere jimat ka Ki Jani mangrupa lilisungan jeung haluna tina perak. “Naon wae anu dipikahyang ku ujang, sebutkeun wae bari nyebut Tutu! Tutu! Tutu!’tilu kali,” ceuk kaki-aki teh, engke tangtu haluna nutu sorangan, sarta anu dipikahayang kaluar tina jero lisung. Ngeureunkeunana lisung kudu dibere taneuh saeutik. Gancangna carita Ki Jani geus beunghar, tapi tetep resep ngabantu jeung tutulung kanu susah. Barang Ki Jana ngadenge adina beunghar manehna sirik , bari boga niat jahat hayang miboga jimat eta. Hiji peuting Ki Jana datang Ka Jani, ku Ki Jani dicaritekeun kabeh ka Ki Jana carana make lisung. Terus dibawa minggat ku lanceukna ka alas pentas. Mangsa dina kapal geus eweuh uyah Ki Jana menta ka lisung uyah kaluar uyah teh teu ereun-ereun, Ki Jana poho teu mawa taneuh. Nepi ka kapalna kelebuh teuleum. Ti harita cai laut jadi asin. Rincian Dongeng: - Judulna : Cai Laut Asin - Bahasana : Kasar - Palakuna : Dua urang adi lanceuk: lanceukna Ki Jana, Adina Ki Jani. - Watek palakuna : Ki Jana = Sarakar, koret, embung tutulung kanu susah. Ki Jani = Bageur, berehan, daek tutulung kanu susah. - Tempat/latar : Jaman baheula di hiji lembur. - Eusi/hikmah nu bisa di cokot : Jadi jalma ulah koret jeung jahat, siga Ki Jana anu tung-tungna bakal cilaka. Kudu kos Ki Jani bageur sok daek nulungan batur, hirupna jadi senang tur tentrem. *5.Kuya Ngagandong Imahna.* Jaman baheula aya Kuya imah-imah di sisi muara. Gawena ngahuma, ngahuma teh indit isuk datang sore magrib. Hiji poe Kuya keur di huma, aya hujan gede bari jeung anginan. Tatangkalan rarungkad imah Kuya oge kaapungkeun murag ka leuwi brus ti teleum. Sakadang Kuya sedih kacida, isukna manehna nyieun deui anu leuwih keker supaya teu kabawa angin. Hiji poe manehna balik ti huma, Kuya teh masak pikeun dahar sore. Sabot masak Kuya kacai heula, keur di cai katingali haseup ngebul dina suhunan imahna ku Kuya diburu tapi imah geus angus seuneuna gede nakeranan. Kuya teh ceurik. Keur kitu jol bae Monyet kolot. Monyet ngomong ka sakadang Kuya, “tong ceurik sakadang Kuya nyieun deui imah mah!” “Anu matak sakadang Monyet lain sakali wae kacilakaan imah teh bareto kabawa angin. Kudu kumaha akalnanya supaya imah awet?” ceuk sakadang Kuya! Sakadang Monyet ngajawab, “gampang atuh, ngarah imah ulah cilaka mah dibawa bae, ulah ditinggalkeun. Pek nyieun deui anu alus tur kuat ke lamun geus anggeus urang tangkodkeun kana tonggong anjeun, pantona sakira asup sirah supaya gampang ngelokeun sirah ka jero. Eta papatah teh ku Kuya diturutkeun, saenggeus anggeus prak ditangkodkeun dina tonggongna, monyet anu memenerna. Nah ti harita mah imah sakadang Kuya teh sok dibabawa bae, digagandong. Rincian Dongeng: - Judulna : Kuya Ngagandong Imahna - Bahasana : Kasar - Palakuna : Sakadang Kuya jeung sakadang Monyet - Watek palakuna : Sakadang Kuya = Getol daek digawe, gampang putus asa an, te kuat kena musibah. Sakadang Monyet = Daek babantu jeung mere saran - Tempat/latar : Baheula dihiji kebon deket walungan - Eusi/hikmah nu bisa di cokot : Jadi jalma kudu getol kos sakadang Kuya tapi tong gampang putus asa jeung tong bodo. Jeung kudu daek babantu ka batur kos sakadang Monyet.
Langganan: Poskan Komentar (Atom)


text:
DAFTAR ALAMAT DAN NAMA SEKOLAH DASAR DI BANDUNG
1. Madrasah Ibtidayah Iii Salafiah Kantor : Jl Kopo 322 RT 01/07 BANDUNG
2. Sd Al Islah Kantor: Jl Kopo Gg H Musa 224 198-A RT 003/03 BANDUNG 3. Sd Babakan Ciparay Tengah Kantor: Jl Caringin 106 RT 02/04 BANDUNG 4. Sd Cigondewah 1 Kantor: Jl Cigondah Kaler 14 RT 002/03 BANDUNG 5. Sd Cigondewah 2 Kantor: Jl Cigondah Kaler 14 RT 002/03 BANDUNG 6. Sd Cirangrang 1 s.d 4 Kantor: Jl Kopo Km. 5.5 Cirangrang 7 RT 001/04 BANDUNG 7. Sd Dwikora Kantor: Jl Inhoftank 16 BANDUNG 8. Sd Margahayu Bihbul Kantor: Jl Terusan Kopo 34 BANDUNG 9. Sd Negeri Bojong Kantor: Jl Kawat 1, Caringin, Bandung Kulon BANDUNG 10. Sd Negeri Citarip Barat Kantor: Jl Kopo Madesa 24 RT 001/12 BANDUNG 11. Sd Negeri Kopo 2 Kantor: Jl Pasirkoja 37, Nyengseret, Astanaanyar BANDUNG 12. Sd Negeri Kopo Elok Kantor: Jl Buana 8 Kompl Kopo Elok BANDUNG 13. Sd Negeri Kopo Permai Kantor: Kompl Kopo Permai Bl M, Cirangrang, Babakan Ciparay BANDUNG 14. Sd Negeri Margahayu Utr 123 Kantor: Jl Cibolerang 185, Margahayu Utara, Babakan Ciparay BANDUNG 15. Sd Negeri Nata Endah 1 Kantor: Kompl Nata Endah Bl A/34, Sayati, Margahayu BANDUNG 16. Sd Negeri Nata Endah 2 Kantor: Kompl Nata Endah Bl A/34, Sayati, Margahayu BANDUNG 17. Sd Negeri Pabaki 1-10
d 6 Kantor : Jl. Bojongloa Kaler BANDUNG 23. Sd Negeri Sayuran 1 Kantor: Jl Sayuran 74 RT 007/07. SD Negeri Astana Anyar 1 & 2 Kantor : Jl.d 6 Kantor : Jl. Caringin Gg. SD Negeri Babakan Ciparay 4. Porib III 30. 150 27. Sd Negeri Tanjung Kantor: Jl Babakan Tarogong 193. 106 29. Kopo. Cibaduyut Kidul. SD Negeri Babakan Ciparay 1 & 8 Kantor : Jl. Bojongloa Kidul BANDUNG 20. Cibaduyut Gg. Nyengseret. Caringin Gg. Sd Negeri Sayuran 4 Kantor: Jl Sayuran 74 RT 007/07. SD Negeri Babakan Ciparay 10 Kantor : Jl. Caringin Cikungkurak 31. 16. SD Negeri Cangkuang III & XIV Kantor : Jl. SD Negeri Bojongloa 1 s. Bojongloa Kaler BANDUNG 24. Bojongloa Kaler BANDUNG 25. Sd Negeri Tanjung 1 Kantor: Jl Babakan Tarogong 193. Regol BANDUNG 19. Caringin No. Cibaduyut Kidul. Kopo No. Liogenteng 26. 6. 142/199C 35. 20 Kantor : Jl.7 & 12 Kantor : Jl. SD Negeri Babakan Ciparay 5. Kopo. 440 32. Cibaduyut Kidul. Caringin No. Kopo No. Cigereleng. TVRI
. Bojongloa Kidul BANDUNG 22. Sd Negeri Sayuran 5 Kantor: Jl Sayuran 74 RT 007/07.Kantor: Jl Pabaki 33. Cibaduyut No. Caringin No. Kopo. Sd Negeri Pasawahan Kantor: Jl Moh Toha 383. Bojongloa Kidul BANDUNG 21. Sd Negeri Tanjung 2 Kantor: Jl Babakan Tarogong 193. Astanaanyar BANDUNG 18. SD Negeri Babakan Ciparay 15 & 2 Kantor : Jl. SD Negeri Babakan Ciparay 3. Lumbung III 28. SD Negeri Babakan Ciparay 19 Kantor : Jl. 150 33. 9. 256 34. 11. SD Negeri Babakan Tarogong 1 s. 18 & 21 Kantor : Jl.
Leuwi Anyar
. SD Negeri Kota Baru 1 Kantor : Komplek Kota Baru Cangkuang 41.d 6 Kantor : Jl. 2. SD Negeri Sukamenak 1 Kantor : Jl. Cibaduyut No. 3 & 6 Kantor : Pertigaan Jalan Sukamenak 43.36. SD Negeri Leuwi Panjang 1 s. SD Negeri Cibaduyut 4 Kantor : Jl. 1 40. 9 39. SD Negeri Leuwi Anyar Kantor : Komp. Maja 37. SD Negeri Cibaduyut 1. Muara Sari No. SD Negeri Cangkuang 1. Sukamenak Sayati 42. SD Negeri Cangkuang 4 Kantor : Kel. SD Negeri Cibaduyut 5 Kantor : Jl. Cibaduyut Kidul 44. Prambanan Cibaduyut Permai 38. 3 & 6 Kantor : Gg.


text:
Diajar
Diajar nyaéta hiji prosés usaha anu dipigawé hiji jalma pikeun nampa hiji parobahan tingkah laku anu anyar sacara sakabéh, minangka hasil pangalamanana sorangan dina interaksi kalayan lingkunganana.[1] Définisi diajar sacara psikologis diartikeun yén diajar mangrupa hiji prosés parobahan nyaéta parobahan tingkah laku minangka hasil ti interaksi kalayan lingkunganana dina minuhan kabutuhanana.[1] Parobahan-parobahan kasebut baris nyata dina sakumna aspék tingkah laku.
Daptar eusi
Jenis-jenis Diajar[édit | édit sumber]
- Diajar Abstrak
Diajar kalayan ngagunakeun cara-cara mikir abstrak atawa pemecahan-pemecahan abstrak [1] Conto: diajar Matématika, Kimia, sarta élmu pasti séjén.[1]
- Diajar Kaparigelan
Diajar ku cara nampa pangabisa atawa kaparigelan kaluar tina sagala rupa masalah sacara rasional sarta logis.[1]
- Diajar sosial
Diajar ku cara pangawasaan kaparigelan/pamahaman dina masalah sosial.[1]
- Diajar Rasional
Diajar ku cara pangawasaan pangabisa ngagunakeun prinsip sarta konsép.[1]
- Diajar Kabiasaan
Diajar ku cara nampa pangwangunan sikep-sikep nu anyar
- Diajar Aprésiasi
Diajar ku cara nampa atawa ngamekarkeun aprésiasi nu tangtu ka objék-objék nu tangtu.[1]
- Diajar Kanyaho atawa Studi
Diajar ku cara nampa atawa nambahan sajumlah pamahaman, pengertian, atawa informasi ngeunaan panngaweruh-pangaweruh nu tangtu. Conto: Diajar ngeunaan kamekaran badak.[1]
Faktor anu Mangaruhan Kasuksésan diajar[édit | édit sumber]
- Lingkunagn diajar[2]
- Cara diajar


text:
Di lamping Gunung Mégamendung, teu tebih ti jalan anu ti Bogor ka Sindanglaya; aya situ hiang katelahna Talaga¬warna. Sering pisan anu ngahaja sarumping ka dinya, ngaradon sukan-sukan bari ningali kaanéhanana. Margi titingalian di sakurilingna éta talaga teu kinten saéna, kakayonna anu arageung ngararombyong ka sisi cai, patingrunggunuk sapertos kénging ngahaja ngatur; kawuwuh ha¬wana tiis, kawantos di luhur gunung.
Nanging ari bangsa urang mah teu warantuneun ngaga¬dabah, malah awis aya anu ngahaja ngadon macangkrama borak-borak di sisi Talagawarna mah, margi sieun ku ma¬malana, pédah éta tempat dianggap sanget.
Ku sabréhan ogé katingali geueumanana, pantes seueur dedemitna, caina ngagimbleng, sakapeung héjo, sakapeung jingga, sakapeung semu konéng atanapi kajas. Éta margina nu mawi éta situ hiang disebat Talagawarna, réh caina sok gentos-gentos warnana.
Numutkeun cariosan sepuh urang Cianjur, nu mawi rupi caina sok robah-robah kitu téh, aya sasakalana. Kieu dongengna:
Jaman baheula palebah dinya téh aya nagara anu teu kinten raména, gegek jelemana tur balaleunghar deuih. Anu jumeneng raja kawentar asih ka abdi-abdi, kagurnita ka¬adilanana, puguh deui ari kabeungharanana mah kakoncara ka mana-mana.
Kacarioskeun Kangjeng Raja kagungan putra istri mung hiji-hijina pisan, geulis taya tandingna, salira jangjing lenggik, rarayna ngadaun seureuh, keningna ngajelér paéh, waosna gula gumantung, panangan bentik ngagondéwa.
Atuh ku ibu ku ramana sakalintang dipusti-pustina, di¬eugeuh didama-dama, éstu saniskanten dipupujuhkeun, sakapalayna teu aya nu dipungpang.
Barang Sang Putri parantos yuswa opat welas taun, keur sumedeng rumaja putri, nindak kana turun amis cau, teu aya deui damelna unggal dinten ngan mesék salira, di karaton pipidangan, gentos-gentos panganggo nu murub mubyar di¬tabur inten widuri.
Midang teu aya musimna, ningkes panganggo anu wareu¬teuh siang-wengi, saniskanten kedah ninggang surupanana. Sareng salamina kedah ngaleuseuhan baé, teu kersa nganggo nu lusuh. Upami sinjang songkét, atuh raksukanana kedah suat emas pulas kayas, sumberna kedah berlian masung, pinggel belah rotan ditarétés inten, malah sanggul diréka¬-réka kénging nyusurup, parantos aya emban tukangna.
Ku ibu ku rama éstu diayunkeun sakersana, kawantos ratu mukti salieuk béh, sayagi geusan ngumbruk-ngumbruk putra, anu sakitu dianggo kameumeutna.
Binangkitna putri kana ningkes panganggo parantos teu aya tandingna, jadi pamujian saeusi nagri, ditiru ditaru¬rutan ku istri-istri sadaya.
Ku margi ti mumurangkalih dibiasakeun ngaleuseuhan wungkul téa, sareng tingkesanana teu kénging pisan aja géséhna, lami-lami putri sering pusing galih, réh bingung kumaha nya pimodéleun, da anu parantos aya mah karaosna matak bosen, karaosna kieu teu surup-kitu teu surup.
Damelna nangis ngurihit ka ibu ka rama, nyuhunkeun inten keur rarambu kekemben, sareng mundut berlian keur tabur raksukan, mundut jambrut keur papaés pajeng, sareng mundut deui rupi-rupi permata anggoeun ieu-anggo¬eun itu pangwuwuh anu parantos aya.
Awitna mah pamundutna ku ibu ku rama tara aya anu dipogogan, najan barang anu langka, dibélaan ngadadak nimbaIan mantri ponggawa ngilari ka unggal nagri. Atuh permata ogé dugi ka parantos sababaraha peti geledeg, jabi sutra bangsa anggoan sipat nyamu.
Nanging lami ti lami, tina sanget kasengsrem ku tingkesan anu marodél téa, pamundut putri seueur pisun murkana, dugi ka ku ibu ku rama kapaksa sok dipondah, lantaran kamanah, yén kahoyong anu sarupi kitu mah henteu matak jadl papaés kapantesan.
Atuh Sang Putri sering bendu, pundung ka sepuh tina raosna asa dipungpang kahoyong, damelna kutuk gendeng, dugi ka wantun ngupat nyebatkeun medit, nyebat kumed, majar teu nyaah ka putra.
Dina hiji dinten putri sumping dumeuheus ka payuneun ibu rama diiring ku emban-emban, sakumaha biasa badé aya deui pamundut, réh kaangsonan ku mojang eusi puri, majar surup mawa sieup, upami tungtung rambut unggal¬ lambar digantélan ku mirah sareng widuri.
Ku Kangjeng Raja digumujengkeun, pamundut anu sa¬kitu minculakna téh, disebatkeun murka kaleuwihan, ditung¬tungan ku piwuruk, supados putra ulah katalanjuran teuing.
Nanging ujug-ujug jengkét baé putri ti payuneun rama, nangis kanyenyerian bari teu tata pasini.deui, wur baé permata anu dicandak harita ku anjeunna diawurkeun kana mas¬taka ramana. Gejlig putri ka latar, jamotrot bendu ka sepuh bari ngagantawang kieu, ”Kop tah cokot deui ari owel mah dipaké ku ....!"
Ajaib pisan teu acan tutup putri sasauranana, ujug-ujug burial baé cai ngabulak-bulak ti tengah latar téa, leb karaton kakeueum, musna rupa nagara dadak sakala salin jinis ngajadi talaga.
Nu mawi caina ayeuna sok gentos-gentos rupi téh, nyaéta duméh kahibaran ku cahaya berlian sareng permata nu sanés; anu mayak di dasarna, tilas ngawuran mastaka Kang¬jeng Raja, ramana putri nu murka téa.
Kamis, 24 Juli 2008
SASAKALA TALAGA WARNA
Di lamping Gunung Mégamendung, teu tebih ti jalan anu ti Bogor ka Sindanglaya; aya situ hiang katelahna Talaga¬warna. Sering pisan anu ngahaja sarumping ka dinya, ngaradon sukan-sukan bari ningali kaanéhanana. Margi titingalian di sakurilingna éta talaga teu kinten saéna, kakayonna anu arageung ngararombyong ka sisi cai, patingrunggunuk sapertos kénging ngahaja ngatur; kawuwuh ha¬wana tiis, kawantos di luhur gunung.
Posted by Budi Rahayu Tamsyah at 19.49
Labels: Dongeng Sasakala


text:
Ku : MAMAT SASMITA
Anggangna Bajawa ti Éndé kurang leuwih 125 km, ka beulah kulon, patukang tonggong jeung tujuan ka Kelimutu atawa ka Maumere.
Antara Bajawa jeung Ende geus béda kabupatén, Bajawa mah geus asup kabupatén Ngada, ari Éndé asupna kabupatén Éndé. Jalan ka Bajawa leuwih alus batan ka jalan ka Mauméré. Harita ge miang ka Bajawa téh tabuh dalapan peuting, ba’da Isya. Miang ti kantor kana mobil disupiran ku Pa Udrus, karyawan anu geus senior, asli urang Éndé. Bajawa kotana tiris da ayana di tengah tengah pulo Flores, kira kira 1100 meter luhureun beungeut laut, dilingkung ku gunung, lain deui jeung kota Ende anu di basisir.
Indit téh malem Jumaah, da isukna isuk-isuk kudu geus aya di Bajawa, aya kagiatan mun teu salah mah rék audiénsi jeung bupati rék matotoskeun hal pangwangunan stasiun GMD (Gelombang Mikro Digital). Pamajikan ge ngilu, biasa sakalian aya pertemuan jeung Darma Wanita di Bajawa. Jaman harita mah “istri” kalan kalan leuwih “kawasa” batan salaki, kagiatanna ogé sok leuwih euyeub. Di Bajawa rencana téh nepi ka poe Minggu, da karyawan ti Éndé rék piknik ka Bajawa, piknik taunan, ti Saptu nepi ka Minggu, acarana rék olah raga bareng jeung karyawan ti Bajawa, paling maén voly, pingpong jeung sépak bola.
Pa Udrus mah nyupiran téh tara gurung gusuh, padu maju, lalaunan. Kacida ati-atina, keur mah ongkoh jalan tipeuting kaduana jalanna ogé lain jalan mulus siga di kota, aya kénéh anu taringgul ku batu, atuh kenca katuhu jungkrang ngalungkawing.
Ti imah bebekelan mawa kadaharan da tangtu di jalan mah moal aya warung nu buka komo kapeutingnakeun, dalah tibeurang oge ngan aya di tempat anu geus tangtu. Teu loba bebekelan téh cukup keur tiluan wé, eta gé lain ngahaja mawa sangu tapi leupeut, jeung pindang endog ditambah we ku keur gayemeun sapanjang jalan. Pa Udrus sorangan mawa termos cikopi, ari kuring onaman da tara ngopi, mawa téh ukur cai hérang wé.
Kaluar ti kota Ende mimiti karasa beuki moékan, mimitina mapay mapay basisir, waas da harita keur caang bulang sanajan teu keur caang bulan tanggal opat belas. Ombak laut kaciri tingborelak katojo ku cahaya bulan.
Di daerah Nangaba aya jambatan gedé, walungan lega, ngan mimindengna mah caina saat, ngoletrak. Ti dinya laju ka Nangakeo tah di daerah ieu mah pikapaureun, sabab di sisi katuhu gawir nangtawing méh sapanjang jalan sedengkeun sisi beulah kenca laut rada gurawés, matak teu ngabibisani ka Pa Udrus lamun nyupiran mobil lalaunan gé.
Nepi ka Nangapanda terus ka daérah Nangaroro, lamun tibeurang didaérah ieu téh alus kacida, sisi laut plung plong, ngan lautna laut anu jero, rada ahéng di daerah ieu mah lantaran disebutna daérah Batu Hijau, batu hejo, disebut kitu téh ti laut bet loba batu koral baruleud méh sagedé-gedé endog hayam, rupa-rupa kelirna, ceuk cenah mah batu ti dieu téh di kirim ka Jepang keur hiasan. Ahéng da di laut bet aya batu modél kitu siga di walungan, apan biasana di laut mah batu karang téa. Ningali pamandangan sisi laut tipeuting keur kuring mah matak pogot, atuda kuring mah hirup di Bandung ti leuleutik arang langka ningali laut. Sora séahna lambak laut awor jeung sora mobil katambah angin ngahiuk, keur kuring mawa kana rasa nu leuwih jero, aya gerentes dina haté nganuhunkeun ka Alloh Swt, réhna geus dibéré kasempetan ningali alam di lembur batur, anu sakitu jauhna ti lembur sorangan. Kalan kalan ngabanding-banding jeung kaayaan lembur sorangan, mungguhing Gusti mah welas asih ka sadaya mahlukna, kuring bet jadi teu wasa lamun kuring kudu nyebutkeun yén lembur sorangan leuwih alus batan lembur batur atawa sabalikna da diditu didieu ge sarua aya leuwihna aya kurangna, sarua dadamelan Gusti Alloh.
Mimiti asup ka daerah Aégela kira kira tabuh sapuluh, jalan heureut, lamun pasarandog jeung mobil séjén ti hareup téh kudu néangan heula jalan nu lega pikeun mipir méré jalan ka mobil nu séjén. Ngan untungna pasarandog jeung mobil séjén teh langka. Pas ngaliwatan hiji tegalan, kacirina mayakpak, gunung ngarunggunuk, tatangkalan anu jangkung jadi siluét, cul cel diditu didieu, kuring ngajak eureun heula ka Pa Udrus. Mobil diparkirkeun anu merenah, jalan kahareup mimiti rada nanjak, angin tiis ngagelebug, pamajikan diguyahkeun bisi hayang ningali kaayaan alam anu simpé, anu éndah, ngahaja kuring ménta mobil dipaéhan heula sakeudeung, hayang ngararasakeun simpéna alam Flores tengah peuting di pasisian, malah bisa disebut di leuweung eurih.
Pikiran bet jadi cus cos, ngawawaas diri lamun téa didieu daérah henteu aman, moal wani kikituan, da lamun seug aya nu nyulik beu moal bisa ngagorowok ménta tulung, malah aya pikiran rada mahiwal lamun téa nu nyulik téh mahluk angkasa luar, beu maol aya nu nganyahoankeun, mangkaning di lembur batur.
Pamajikan muka bebekelan, Pa Udrus gé nyuruput cikopi panas tina termos, kuring nyerebung udud dina panto mobil anu dibuka. Dina kaayaan kitu kuring bet asa jadi betah, asa hayang miceunan sagala pikiran anu sapopoena pinuh ku rupa-rupa pasoalan. Pakepukna hirup lir euweuh waktu keur kontemplasi, ngaragap diri, sabenerna urang teu bisa misah ti alam, hawa anu diseuseup unggal waktu saréatna mah apan paméré ti alam.
Jadi lamun ngaruksak alam téh sarua wé jeung ngaruksak diri, ngaruksak kana kahirupan anak incu jaganing geto.
Sabenerna di Aégela téh aya tempat reureuh, beus transflorés gé sok eureun didinya, panumpangna ngadon dahar heula, atawa ngan sakadar turun ngalempengkeun cangkéng. Kuring mah harita teu eureun heula da enggeus tadi bari nyawang simpéna alam. Palebah ngaliwatan Boawae di daerah Mataloko, katingali aya gedong sigrong badag pisan, sababaraha tingkat, sihoréng éta téh Seminari Mataloko, tempat diajarna urang dinya bagbagna agama Katolik, atuh basa ngaliwat ka Kelindora didinya aya sakola pertanian tingkat atas, ieu sakola gé dikokolakeun ku pastoran didinya, cocog pisan keur méré pangaweruh hal tatanén ka masyarakat didinya.
Di daérah Wolobobo aya simpangan ka katuhu anu terusna ka Bajawa, sedengkeun lamun lempeng mah terusna ka Ruteng, Pa Udrus apal pisan luak léokna jalan. Asup ka Bajawa, karasa jalan téh lega jeung leucir ku aspal, alus wé kasebutna. Hawa di Bajawa karasa tiris, malah ngahodhod, nepi ka Bajawa téh kira-kira tabuh duawelas tengah peuting. Meuting mah poho deui di hotel naon harita téh, hudang isuk-isuk teu wani gebrus mandi, tapi menta heula cai haneut, inget wé dianteuran saémbér gedé, harita mah di hotél téh euweuh paranti manaskeun cai, jadi ménta ti dapur.
Lain teu hayang ngagojod terus saré pédah karasa kénéh pegelna urut perjalanan tadi peutingna, tapi kumaha da kudu nepungan bupati téa, ceuk jangji mah kudu tabuh salapan isuk-isuk. Tabuh tujuh ngaronghéap balad kepala cabang Telkom Bajawa, ngajemput, tapi kuring rada hémeng na geuning can saged, siga nu teu make baju keur ka kantor, sihoreng bupati ngadadak kudu ka Kupang ka propinsi, jadi audiénsi téh teu jadi. Pangna kuring kudu audiénsi jeung bupati Ngada téh pédah wé harita mah kuring keur jeneng jadi Kakandatél Éndé anu ngabawah kantor Telkom sa-Flores.
Keur kuring mah nampa béja kitu teh aya genahna, bisa neruskeun saré, tapi kalah di ajak ka Wolobobo ningali stasiun GMD nu keur dibangun, saméméh jumaahan gé geus balik deui cenah.
Sabenerna rada horéam rék ningali ka Wolobobo téh, atuda can aya tingalieun, kakara keur ngabaladah jalan aksés, tapi karunya ka anu nyampeur, harita kénéh gé léos wé ka Wolobobo, pamajikan mah teu ngilu, keun wé sina reureuh heula da pertemuan jeung Dharma Wanita bada jumaahan, kuring teu openan teuing, lantaran lamun aya hal nu rada hese mah lumpatna sok menta tulung ka dharma lalaki, enya ka salaki hayang dipakaitkeun jeung kadinesan ambih logor ku biaya.
Di Wolobobo rék dibangun stasiun repeater GMD, didinya aya leuwihna dibandingkeun jeung stasiun repeater séjén, lantaran di Wolobobo mah ditambahan ku drop and insert, aya jalur simpang pikeun ka kota Bajawa. Hartina drop and insert téh nyaéta méré jalur akses transmisi keur pembicaraan telepon ti jeung ka hiji tempat, didieu mah keur Bajawa.
Enya wé kaayaan di Wolobobo keur ngali taneuh pikeun jalan, ningali téh ukur ningali alat berat ngagusuran taneuh. Diantarana anu rék diomongkeun jeung bupati téh pagawéan di Wolobobo ieu, intina mah ménta dukungan sangkan ulah aya halangan harungan, utamana masyarakat didinya kudu ngarti maksud dijieun stasiun GMD da keur kamajuan masyarakat didinya kénéh. Ceuk panalungtikan hadirna alat telekomunikasi (telepon) di hiji daérah mawa dampak undakna ekonomi masyarakat anu disababkeun ku gampilna akses informasi.
Kota Bajawa téh kota leutik sok sanajan ibu kota kabupatén, ngaran kabupaténna Ngada, leutik tapi beresih, teu ramé, jalan di kota laleucir jeung rubak, kendaraan teu loba teuing.
Di kotana kuring ngaprak ka pasar, ka pertokoan, di pasar lolobana anu didagangkeun téh beubeutian sabangsaning hui boléd, taleus jeung sampeu, jagong ogé loba, bubuahan wé loba. Ari toko onaman méh sarua wé jeung di urang, asa ningali pasar Kiaracondong mun di Bandung mah.
Di kabupaten Ngada aya tilu etnis anu kawilang gedé nyaeta Riung, Nagakéo jeung Bajawa, ngabogaan basa jeung adat séwang-séwangan, mangsa harita populasina ngan dua ratus rebu, legana daérah Ngada kurang leuwih tilu rebu km pasagi, Daerah Riung asalna karajaan, agamana lolobana Islam, ari daerah séjén lolobana agamana Katolik. Daerah wisata bisa ka Riung di beulah kaler, di basisir kalér, atawa ka Soa ka kampung Bena nu aya titinggal karuhun urang dinya kampung megalitik. Atuh di désa Boa Waé aya sumber cai panas, bisa mandi didinya, caina lamun kakara brus mah karasa panas pisan, teu béda jeung di Cipanas Garut anu nu disebut cipanas si éngang téa.
Rombongan pagawe ti Éndé nepi ka Bajawa méh tengah poé, dina poe Saptu. Atuh pasosoréna ngamimitian pertandingan olah raga, kuring mah ngilu pingpong jeung sépak bola, lain kubisa tapi sakadar ngilu ngareuah-reuah, jeung ngeunah seuri, eta wé nyépak bal teh tujuan mah supaya ngabelenyeng ka hareup ari ieu kalah murintil katukang atuh kiper nu ripuh, da posisi kuring jadi bék tengah. Nu ripuh waktu ngahéden bal, sugan téh moal lendeng, na atuh ari bek bal kana sirah ari leng téh méhméh katuralengan, tadina ambih katangar, ambih disebut gaya jeung bisaan, tapi kalah sosolontodan, sirah asa koclak lir katinggang kalapa. Ramé olah raga antar pagawé mah, loba seuri, kuring gé waktu ngilu pertandingan pingpong, ari teu katepak ku lawan téh sok kikiplik lir hayam jago ngudag danten, sanajan tungtungna kuring éléh.
Minggu isuk-isuk ngaleut ka daérah Soa, ngadon mandi cipanas. Tempat mandi téh lain di kamar kamar, ieu mah brus we asup kana kulah babarengan, da caina ngageledeg gedé.
Ngareunah ngadon ngoyok, kana awak karasa seger.
Hanjakal harita teu kungsi ulin ka Bena, padahal di Bena téh aya kampung adat megailitik téa, lain teu inget ngan waktuna teu méréan.
Pabeubeurang balik ka Éndé, kuring jeung pamajikan ngilu kana beus, dahar beurang di Aégela, didinya geus aya beus transflorés anu anu keur reureuh, panumpangna paburisat néangan kadaharan, jeung ngalempengkeun cangkeng. Anu disebut beus téh lain beus gedé siga di urang, tapi beus anu rada leutik tapi saluhureun elf, lolongkrang keur diuk dukdek pisan, hayang ngalempengkeun tuur téh hésé. Aya deui anu disebut beus terbuka, mobil treuk tapi didangdanan keur panumpang, maké tempat diuk, dihateupan tapi kenca katuhuna tetep muka. Tempat diukna tina kai papan, diuk sakeudeung oge bujur geus karasa panas. Dina beus treuk mah sagala asup, barang dagangan ti jagong nepi ka bangsa beubeutian, atuh teu kaliwat lambréta gé sok aya ngilu ngadakom, istilah lambréta téh keur ingon-ingon urang dinya, nyaéta babi téa. Disebut lambréta téh ceuk kuring wé ka balad balad, pédah lambréta (motor siga vespa ayana taun tujuhpuluhan di Bandung harita mah loba) mah lamun méngkol téh ban teu kaciri ngagilekna da kahalangan ku spakbor hareup, apan siga babi lamun keur ngungkug, siga nu teu bisa ngalieuk.
Bérés dahar di Aégela perjalanan diteruskeun, beus nyemprung ka Éndé, hawa dina beus karasa nyongkab , da beusna lain beus maké AC, beus biasa we satiis-tiisna ku angin ngagelebug.
Tadina hayang bari rurat rérét kumaha alam Flores kacirina pabeubeurang, tapi kalah baringsang, eta ge rurat rérét ngan teu pati telek, nu puguh mah kalah nundutan, anu kasawang teh lamun Tatar Priangan diciptakeun keur Tuhan tersenyum ceuk Ramadhan KH, duka teuing keur kumaha tah ari Florés mah.
Pasosoré méh magrib geus nepi ka Éndé, Alhamdulillah kuring kungsi ngaprak ka Bajawa. Indonesia téh lega geuning, beunghar ku alam jeung budaya.
Mamat Sasmita
Pangsiunan pagawe Telkom, kungsi dines di Flores ti taun 1992 nepi ka 1994.
(Dimuat di Majalah Basa Sunda Cupumanik No.52 Nopember 2007)


text:
Multiplexing
Multiplexing nyaéta hiji téknik dina telekomunikasi dimana sababaraha sinyal informasi digabungkeun jadi hiji sinyal sanyawa (composite signal) pikeun dikirimkeun ngaliwatan hiji kanal. Pikeun ngirimkeun sinyal-sinyal kasebut dina kanal nu sarua, sinyal-sinyal kasebut kudu dipisahkeun jarakna sahingga maranehna henteu silih ganggu (interférensi), sahingga sinyal kompositna dina tungtung panarima (receiver) bisa dipisah-pisahkeun deui jadi sinyal-sinyal asalna.
Aya dua téknik multiplexing dasar, nyaéta frequency-division multiplexing (FDM) jeung time-division multiplexing (TDM). Dina FDM sinyal dipisahkeun jarak frékuénsina, sedengkeun dina TDM sinyal dipisahkeun jarak (selang) waktuna.
Tempo ogé[édit | édit sumber]
Rujukan[édit | édit sumber]
- Hsu, Hwei P., Schaum's Outline of Theory and Problems of Analog and Digital Communications, McGraw Hill, 1993


text:
Hendrik Antoon Lorentz
Hendrik Antoon Lorentz (1853-1928) nyaéa fisikawan Walanda anu meunang panglélér Nobel dina widan fisika bareng jeung Pieter Zeeman dina taun 1902.[1]
Lahir di Arnhem, Walanda.[1] Anjeunna diajar di universitas Leiden.[1] Dina umur 19 taun anjeunna balik deui ka Arnhem jeung ngajar di salah sahiji SMA.[1] Sabari ngajar, anjeunna nyiapkeun tésis doctoral anu ngalegaan téori James Clerk Maxxwell ngeunaan éléktromagnét nu ngawengku wincikan tina pemantulan jeung pembiasan cahaya.[1]
Dina taun 1878 anjeunna jadi uru besar fisika téoritis di Leiden anu mangrupa tempat digawéna nu munggaran.[1] Ajeunna hirup di dinya salila 34 taun, tuluy pidah ka Haarlem.[1] Lorentz nuluykun pagawéanana pikeun ngabasajankeun téori Maxwell jeung ngawanohkeun gagasan yén médan éléktromagnétik téh disababkeun ku muatan listrik dina tingkat atom.[1] Anjeunna ngébréhkeun yén mancarna cahaya ku atom jeung rupa-rupa gejala optic bisa diruntut kana gerak jeung interaksi atom.[1]
Lorentz ogé nyieun kontribusi anu gedé pikeun nalungtik fénoména banda nu gerak.[2] Dina hiji risalah anu lega dina ngajelaskeun kasalahan jeung masalah-masalah anu muncul di sagédéngeun éta, anjeunna nuturkeun hipotésis AJ Frensel ngeunaan ayana éter teu gerak, anu sacara bébas nembus sakumna awak.[2] Éta asumsi téh ngawangun wangun dasar tina hiji téori umum ngeunaan fénoména listrik jeung optik awak gerak.[2]


text:
Kasep.....keun ema nu ngasuh hidep beurang peuting
keun ema nu ngabejaan naon bae mun ujang teu ngarti pek geura tanyakeun ka ema
ieu teh mamanukan kasep....siga manuk nyaan nya? da enya manehna bisa hiber ngan mun batrena seep wayahna eureun....
nya hirup urang ge sarua jang,....mun waktuna geus seep urang ge bakal maot ,cicing teu bisa nanaon....
Kasep.....
Hidep lahir ping 16 Agustus 2006
ku apa dilandih Tegar ngahaja cenah ambeh dina jeroning ngambah sagara kahirupan teh siga aran hidep.
Kasep...
Mamah mah ngan nganteur teh ku do'a jeung katineung ati mudah-mudah anjeun sing jadi pamuda nu luhur budi ,ngarti ka agama , nyaah ka diri, kolot jeung balarea
Kasep...
Meureun ka anjeun mama jeung apa teh engke isuk jaganing geto mihapekeun diri teh
nitipkeun awak nu engke mah boa rempo jeung loba nu dirasa
eta ge upami gusti ngawidian mama jeug apa dipasihan kasempetan ningali hidep dewasa


text:
Jasa Konsultan Bangunan dan Konstruksi bangunan. Selalu berinovasi dalam bidangnya. Berpengalaman dalam bidang low-rise, mid-rise dan high-rise. menerima jasa perencanaanm, perhitungan dan konstruksi: -rumah -ruko -hotel -pabrik -dan lain-lain memberikan solusi konstruksi secara lebih efisien. Beberapa Referensi dapat di lihat dalam gambar.
CAMAR INTERNATIONAL NETWORK BERDIRI TAHUN 1998 SEBAGAI PENDIDIK & PENYIAP TENAGA KERJA PROFESIONAL YANG TELAH BERPENGALAMAN SELAMA 18 TAHUN. HAMPIR 1500 ALUMNI KAMI TERSEBAR DI SELURUH KAPAL PESIAR INTERNATIONAL JUGA HOTEL DARAT DALAM & LUAR NEGERI. Camar International Network Membuka Peluang Kerja Untuk di Hotel Darat International &
Nampi Panganten | Contoh Pidato Bahasa Sunda, Silih Asih, Nampi Panganten Link ieu peryogi dibaca oge mangrupi : runtuyan acara nikah lengkep ti kawit dugi ka akhir.caraga basa sunda, Aang Doank, caraga basa sunda Calon panganten pameget miwah rombongan, Runtuyan acara parantos dilaksanakeun.Terlebih acara tersebut dibawakan dalam bahasa 21 Jul 2013 Teks pembawa acara bahasa sunda. Basa Sunda; 22 comments Anapon runtuyan acara ka dua panganten Conto Rangkaian Acara Bahasa Sunda . kapapancénan ku sékésélér panitia kanggo nataan runtuyan acara Ku ngalangkungan kalimahbasmallah nembé ieu acara Panumbu Simkuring bade medarkeun heula runtuyan ka dua panganten MC Narasi Tata MC Perpisahan dalam Bahasa Sunda. Kepala Desa Selopa Bp. acara kata mc Sedengkeun pola tabeuhan sarah digunakeun pikeun ngarak panganten. Dupi runtuyan acara dina ieu atawa sok disebut oge Pembawa Acara dina basa Sunda mah sok .
Acara : Serah Terima sareng Akad Nikah Panganten Ku : Alimudin, S.Pd.I Runtuyan acara: 1.Bubuka 2.Ngaosken ayat suci Al-Qur’an 3.Sholawat Nabi 4.Sambutan/Seserahan SUNDA Website Alimudin. Runtuyan acara: 1.Bubuka (rengse biantara panampian Pihak panganten istri, pok dei panata acara nyarita),Urutan dalam acara siraman adat sunda ini kemungkinan bisa . ka dua panganten 1 Upacara Pernikahan Adat Sunda on 2010-11 RUNTUYAN / SUSUNAN ACARA DINA Runtuyan Acara Dina Walimah Nikah Adat Sunda. MC PERNIKAHAN; contoh MUTIARA HARI INI 28 Agt 2010 Contoh Pidato Basa Sunda Seren Sumeren Panganten Pameget dan Setelah acara Gunting Pita dalam upacara pernikahan Adat Sunda adalah acara Runtuyan mangle sumangga salajengna Calon Panganten pameget kalih rombongan Mudah-mudahan ieu panganten sing kalebeut keluwarga anu Mawadah Warohmah. Runtuyan Acara Dina Akad Nikah Adat Sunda; Papatah Sunda Kolot Baheula Bagean 2;.
Contoh MC resepsi pernikahan dalam bahasa sunda. Merupakan acara pernikahan secara umum, anda bisa menyesuaikannya dengan tradisi acara pernikahan di daerah anda.acara nikahkeun adat Sunda dina taun 1977. Upacara adat nikahkeun, nyaeta runtuyan kagiatan dina raraga nikahkeun pasangan suami-istri.Blog Bobodoran Urang Sunda Terbesar Di jawa Barat RUNTUYAN / SUSUNAN ACARA DINA Hadirin sadaya, urang teraskeun kana acara sungkem ka ibu-ramana panganten.Runtuyan adat nalika nikahkeun Dina adat sunda nalika nikahkeun aya sababaraha Sungkem nya èta salam ka jalma anu dianggap dipihormat ku pangantèn Dina acara MC ogé tangtu kudu apal kumaha péréléan jeung runtuyan acara sapuratina. Lebah mana kudu apal kana péréléan acarana?Panata acara ulang tahun bahasa sunda Tembang Sunda mangrupa salasahiji kasenian urang Sunda nu geus Calon panganten Runtuyan acara Ngeuyeuk Seureuh dipungkas ku do’a neda kasalametan .
Upacara Nikahan Adat Sunda A. Upacara nikahan adat sunda mangrupi salah sahiji kakayaan budaya Runtuyan acara dina upacara disambut acara mapag panganten.Puji sukur nu nulis panjatkan kehadirat Allah SWT, margi berkat rahmat sarta hidayah-Na nu nulis tiasa ngarengsekeun makalah “Tata Cara Pangantén Adat Sunda”.Biantara Panampian Calon Panganten Pameget PANCEN PRAKTEK BASA SUNDA nganggo runtuyan miwah ungkara basa nu ngabujangga, Dupi runtuyan acara anu bade dipedar dina ieu kasempeten nyaeta, BASA SUNDA. Tidak ada komentar: PIDATO PANAMPIAN CALON PANGANTEN.PANGJEJER RUPA-RUPA ADAT SUNDA DINA ACARA kabiasaan tukang rias panganten,sacarana sacarana. Runtuyan acara ieu ilaharna diayakeun piisukaneun Pengertian pembawa acara bahasa sunda Basa Sunda; 22 comments Anapon runtuyan acara tepang ka dua panganten sumangga 19 Okt 2013 Pembawa acara oleh .
Runtuyan Acara Dina Akad Nikah Adat Sunda Rengrengan Kulawarga Calon Panganten Istri parantos siap kalayan merenah payuneun Rombongan Calon Panganten Pameget, Contoh Teks Pembawa Acara ; nganggo runtuyan miwah ungkara basa nu ngabujangga, Contoh Sambutan Bahasa Sunda Panampian Calon Panganten Pameget.BIANTARA DINA ACARA SESERAHAN Conto Biantara Dina Acara Seserahan Salah sahiji conto biantara dina acara seserahan panganten Sunda . miwah para kanca runtuyan Tah eta salah sahiji biantara dina acara seserahan ti kulawarga calon panganten pameget ka nganggo runtuyan miwah Acara Prosesi Nikah Adat Sunda. Sambutan Bahasa Sunda Panampian Calon Panganten Pameget . Nah pada acara walimah nikah KATA MUTIARA HARI INI Runtuyan Acara Dina Walimah Nikah Adat Sunda.runtuyan acara anu baris dipidangkeun dina wengi ieu. pinton seni; nu pamungkasna acara Do’a. Pamekar Diajar BASA SUNDA Pikeun Murid SMA/SMK/MA/MAK Kelas XII.
Sunda_Biantara Seren Tampi Panganten. Tuesday, April 19, 2011 Biantara, RUNTUYAN ACARA SEREN SUMERENCALON PANGANTEN PAMEGET : 1. Bubuka ( ku Panta Acara) 2.Sunda serah terima panganten basa sunda. Download pembuka upacara adat panganten Serah Terima sareng Akad Nikah Panganten Ku : Alimudin, S.Pd.I Runtuyan acara: Basa Sunda | SKL UAM 2012. BIOGRAFI. seserahan calon panganten, jsb Conto runtuyan acara dina kagiata paturay tineung:Pengertian pembawa acara bahasa sunda. Basa Sunda; 22 comments Anapon runtuyan acara tepang sono ka dua panganten sumangga 13 Des 2014 Teks Pembawa acara Wahana Raksa Sunda 2003.
Runtuyan Acara Dina Akad Nikah Adat Sunda Hadirin sadaya, urang teraskeun kana acara sungkem ka ibu-ramana panganten. Ka ibu-ramana panganten, Runtuyan acara ieu ilaharna diayakeun Saterasna panganten silih huapan tina piring Akhir dari acara adat pengantin sunda adalah acara “huap RUNTUYAN ACARA SEREN SUMERENCALON PANGANTEN PAMEGET „Keur urang Sunda nu beunghar tur haat kana kabeungharan budaya Sunda mah duit sakitu teh saeutik moal Pembawa acara bahasa sunda Ags 2010 Contoh Pidato Basa Sunda Seren Sumeren Panganten Pameget dan Runtuyan Acara Dina Walimah Nikah Adat Sunda.Panutup catur RUNTUYAN ACARA SEREN SUMERENCALON PANGANTEN PAMEGET : 1. 3. Bade maoskeun sababaraha mata acara 24 Des 2015 PANGJAJAP ACARA BASA SUNDA.UPACARA NGARAS I Ngawasuh Dampal Sampean Ibu & Rama ku Putrana dina Runtuyan Upacara Nikah Adat Sunda. acara ngaras di lingkungan urang Sunda, panganten anu Nyanyi Sadaya runtuyan acara atos sim kuring laksanakeun, CONTO PANATA ACARA BAHASA SUNDA SERAH TERIMA AKAD NIKAH PANGANTEN · CONTOH 18 Apr 2013 XII Bahasa .
- Halaman ini diberdayakan oleh Google dan Bing! -


text:
Wilujeng Sumping Di "Media" na Urang Sunda
Bissmillahirrochmaanirrochiim. Sadayana Wartawan Media Soara Sukapura Indonesian Online News di Bahanan Kartu Identitas (Id Car) sareng di larang ngalanggar kana Kode Etik Journalistik Indonesia Sareng kedah Taat Tumut kana UUD 1945 sareng tunduk dina Aturan UU No 40 Tahun 1999 ( kanggo Pers Journalis Indonesia) sareng ka simpatisan ( Nara Sumber) di larang masihan barang , boh bilih aya Fitnah anu teu di harepkeun.
MEDAL MEDIA ANYAR SOARA SUKAPURA ONLINE NEWS


text:
(1/2)Bhacenx panday rt:03/rw:07 cicalengka kang bade tumaros ai hot aer,power supply nu mirah di mana nya ?kira" pangaos na sbraha ?ai sperpat hp mirah kanggokonter di mana nya alamat na ?hatur nuhun jaya terus hape bandung yu ah +628132392xxxx
Jawab: Perangkat service sekelas solder, power supply, Hot Air, obeng, lampu service ku ayeuna mah geus balatak di pasaran, harga relatif leuwih murah dibandingkeun 5 atawa 10 tahun katukang. Biasana anu sok nyadiakeun perlengkapan service handphone di BEC, aya Adjie Cell, Gck, Ion Cell, atawa Netone cell, lamun urang ka ITC Kbn kalapa aya Billitonite.
Ari harganah mah jelas leuwih mahal di BEC timbatan ITC Kbn Kalapa, kusabab di BEC biaya sewa konter, biaya umum jeung biaya listrik pang mahalna sa Indonesia. Jadi lamun rek barang beuli di BEC maneh tong kaget suraget, tong towar tawar. Kunaon? biasana jalma anu sok towar tawar jauh milik, teu dipika resep kubatur. Piraku meuli karek sakali meuli ngan hiji? ari nawar siga anu geus wawuh puluhan taun? Kiwari mah geus teu jelas mana konter mana konsumen, kabeh hayang murah kabeh hayang diskon. Matakna toko sparepart oge ayeuna teu ambil pusing? rek konsumen rek konter? harga mah angger wae sakitu, moal dikurangan, moal didiskon. Kacuali barang beulina puluhan unit? tah baru bicara harga baru bicara diskon.
Ari balanja ngan hitungan hiji-hiji, jaba tara balanja? geus atuh lah.... cicing, harga sakitumah pasti ka bedag.
Kang,jasmin
bade naros,upami hp teu tiasa maca simcard,pas d aktifkeun teh,insert simcard wae kunaon?trz upami d service sbrahaeun,hp namah nokia,+62897916xxxx
Jawab : Insert Card, masukkan kartu sim, modus offline pada Nokia pada dasarnya ada sesuatu masalah yang sering terjadi pada hape yang kemungkinannya disebabkan cairan yang menetes pada lingkungan connector simcard. Cara pertama yang harus dicoba adalah dengan cara membersihkan connector tersebut. Atau menelusuri jalur-jalur connector apakah ada yang terputus atau tidak. Dua cara tersebut adalah langkah awal dalam menghadapi kasus insert card. Langkah kedua atau langkah yang paling terakhir pada hape
Nokia yakni dengan cara mengganti Ic simcard, dan cara ini biasanya cukup manjur karena sangat sering hape Nokia mengalami problem insert card dibandingkan hape merk lain.
Adapun mengenai biayanya sangat tergantung pada type dan tingkat kesulitan hape tersebut. Biasanya semakin sulit membongkar chasingnya maka semain mahal juga biayanya.
3:12:00 PMMore About : SANTAI
Bang Jasmin


text:
Chilsung Cider
Chilsung Cider (칠성사이다) nyaéta hiji inuman dikarbonoasi nu dipasarkeun ku pausahaan Koréa Kidul Lotte Chilsung. Chulsung Cider lain "cider" kawas dina istilah basa Inggris nu mangrupakeun inuman nu ngandung alkohol, dijieun tina sari apel. Di Koréa Kidul kecap "cider" hartina inuman dikarbonasi nu diamisan kawas Seven Up atawa Sprite.
Chilsung Cider sarua jeung Seven Up tapi leuwih amis. Cider Korea liana rupa-rupa rasana ti mimiti nu rasana jeruk tepi ka rasa Fanta atawa "soda krim" nu gulaan.
Inuman ieu kacida ksohorna di Korea Kidul.


text:
Dèwi Sartika dibabarkeun ti kulawarga mènak Sunda, Nyi Radèn Rajapermas sareng Radèn Somanagara. Sanaos ngalanggar adat mangsa harita, sepuhna keukeuh-peuteukeuh nyakolakeun Dèwi Sartika ka sakola Walanda. Sapupusna ramana, Dèwi Sartika dirawatan ku ingkang pamanna (raka ibuna) anu nganjrek ogè nyangking subagè patih di Cicalèngka. Ti ingkang pamanna, anjeungna kenging atikan ngeunaan kasundaan, sedengkeun wawasan kabudayaan Kulon (Eropa/Barat) kèkèngingan ku atikanana nyonya Asisten Residen bangsa Walanda.
Mangsa harita Dèwi Sartika nembè nicak yuswa sapuluh taun, nalika Cicalèngka digemparkeun ku kamampuan baca-tulis jeung sawatara kecap dina basa Walanda nu dijèntrèkeun ku barudak babu/jongos kapatihan. Guyur, sabab mangsa harita acan loba barudak (komo barudak rahayat leutik) miboga kamampuhan saperti kitu, jeung diatikna ku hiji nonoman wanoja.
Rèngsè rempugan sareng Bupati R.A. Martenagara, dina ping Januari 1904, Dèwi Sartika muka Sakola Istri (Sekolah Perempuan) nu munggaran sa-Hindia-Belanda. Tanaga nu ngawulangna aya tiluan. Dèwi Sartika dibantu dua sadèrèk misan, Ny. Poerwa sareng Nyi Oewid. Murid-murid angkatan munggranna aya 20 urang, makè rohangan pendopo kabupaten Bandung.
Satahun sabadana, 1905, sakolana nambahan kelas, nepikeun ka kudu pindah ka Jalan Ciguriang, Kebon Cau. Lokasi anyar ieu digaleuh ku Dèwi Sartika ku duit tabungan pribadina, sarta bantuan dana pribadi ti Bupati Bandung. Lulusan munggaran kaluar dina taun 1909, ngabuktikeun ka bangsa urang yèn wanoja miboga kamampuhan anu teu aya bèdana ti kaom pria. Taun 1910, ngagunakan hartana pribadi, sakolahna diomèan deui nepi ka bisa leuwih minuhan syarat kalengkepan sakola pormal.
Dina taun-taun saterusna di sawatara wewengkon Pasundan rabeng sawatara Sakola Istri, utamana anu diolah ku para wanoja Sunda nu miboga cita-cita nu sarua jeung Dèwi Sartika. Dina taun 1912 geus ngadeg salapan Sakola Istri di kota-kota kabupaten (satengah ti sakabèh kota kabupaten sa-Pasundan). Asup kana yuswa ka-sapuluh, taun 1914, ngaran sakolana diganti jadi Sakola Kautamaan Istri (Sekolah Keutamaan Perempuan). Kota-kota kabupaten wewengkon Pasundan anu tacan miboga Sakola Kautamaan Istri tinggal tilu tempat, sumanget ieu meuntas ka Bukittinggi, di mana Sakola Kautamaan Istri diadegkeun ku Encik Rama Saleh. Sakuliah wewengkon Pasundan lengkep miboga Sakola Kautamaan Istri di tunggal kota kabupatenna dina taun 1920, ditambah ku sawatara anu ngadeg di kota kewadanaan.
Bulan September 1929, Dèwi Sartika ngayakeun pangèling-èling ngadegna sakolana nu geus nincak 25 tahun, anu saterusna ganti ngaran jadi "Sakola Raden Déwi". Ku jasana dina widang ieu, Dèwi Sartika dileler ku bintang jasa ti pamarèntah Hindia-Belanda.


text:
Di handap ieu Boeing 747 dina sagala bentuk anak dibagi kana 8 bungkusan gede pisan lengkep. volume ieu ngandungrepaints 20kualitas luhur dibagi nurutkeun model maranéhanana. Kaasup jeung nyata jeung adat sora keur unggal tipe engine. A gede tambihan-on pikeun fans 747.
Models jeung Virtual kabina :
Ngawengku model 13 Boeing 747-300 nu ngabagi kana pilihan engine beda (General Electric, Rolls-Royce jeung Pratt & Whitney) Jeung varian maranéhanana (-300, -300M & -300SF). volume ieuteu ngandung kabina Virtual (VC)alatan model keur FS2004 asli jeung teu FSX.
Daptar repaints:
Boeing 747-300: (16 liveries)
Ansett Australia / Jepang Air Galur (3 liveries) / Jepang Asia Airways / Project Opensky Livery / Pullmantur Air
Kidul Afrika Airways (7 liveries) / Thailand International Airways / VARIG
Boeing 747-300M: (3 liveries)
Singapura Airlines / VARIG (2 liveries)
Boeing 747-300SF: (1 livery)
Southern Air kargo
Barang biasa jeung extras :
Hiji file aircraft.cfg, diédit ti luhur ka handap, loba bug dibenerkeun (kaasup jalma beurat jeung bahan bakar nu ngurangan kinerja pesawat) jeung 23 tambahan pintonan saperti biasa pikeun gaduh pangalaman leuwih alus. Nu Project Opensky 747, ngandung service Ground Service Unit (GSU) nu Iis liked pisan. Pikeun parentah leuwih pikeun ngaktipkeun eta, maca file Readme.


text:
Bandstop filter
Bandstop filter (BSF) idéal nyaéta filter nu dirarancang pikeun nolak ngan sinyal-sinyal dina pita-pita frekuensi tinangtu antara wc1 jeung wc2 sarta ngaliwatkeun komponen-komponen sesana tanpa distorsi. Fungsi transfer atawa réspon frékuénsi BSF idéal nyaéta:
HBSF - HBPF
Amplitudo jeung fase HBSF digambarkeun saperti di handap ieu:
Baca ogé[édit | édit sumber]
Rujukan[édit | édit sumber]
- Hsu, Hwei P., Schaum's Outline of Théory and Problems of Analog and Digital Communications, McGraw Hill, 1993


text:
Legenda atawa carita rakyat teh hiji sarana anu bisa digunakeun keur kapentingan naon bae. Ringkesna mah kapentingan anu dibungkus atawa disilibkeun dina legenda atawa carita rakyat. Kaasup oge didieu migunakeun rupa-rupa simbol pikeun nyamunian eta kepentingan. Soal kapentingan anu dibungkusna bisa kapentingan anu hade atawa kapentingan anu goreng.
Anu hadena, upamana, dina raraga nyalindungan jeung mulasara lingkungan, sepuh atawa karuhun urang teh sok nyilibkeun ku rupa-rupa pantangan atawa carita simana (B.Ind: keangkeran) jeung sangetna hiji patempatan, sangkan eta patempatan anu mibanda fungsi lingkungan (sumber cai, sumber kahirupan sejenna) heunteu sagawayah diruksak jeung dirogahala.
Naha kudu make simbol atawa silib sarupa kitu? Duka teuing, eta mah kawijakan sapuh kapungkur.
Upamana bae di Situ Sanghiyang aya pantangan teu meunang dipotret di sabudeureun eta patempatan. Atuh pon kitu keneh, patempatan- patempatan anu mibanda ajen sajarah atawa fungsi lingkungan heunteu kurang ku pantangan, silib jeung simbol.
Ari anu gorengna mah taya lian yen heunteu saeutik legenda, simbol jeung silib teh anu ngahaja dijieun ku anu keur kawasa harita. Tujuanna nya sangkan rahayat di eta patempatan tetep bodo jeung heunteu engeuh kana kabeungharan lingkunganana.
Nya anu kieu meureun anu kaasup mitos teh. Umpana bae, carita atawa mitos teu meunang urang Sunda kawin ka urang wetan anu sababaraha waktu ka tukang rame dipadungkeun di ieu milist anu kuat sangkaan eta teh jieunan pangjajah Walanda. Kalan-kalan, mitos atawa legenda sarupa kitu teh dijieun oge ku bangsa urang, keur kapentingan saharitaeun.
Upamana bae, dongeng belut bodas di Waduk (bendungan) Darma, di wewengkon Kuningan, baheula, basa eta waduk keur diwangun (dijieun).Harita basa waduk Darma diwangun, pangwangunana teh kaasup anu ngayayay, teu anggeus-angeus nepi ka meakeun waktu mantaun-taun. Loba anu heran, kunanon ngawangu waduk anu teu kawilang badag na make kudu lila jeung meakeun beaya anu heunteu saeutik, duti rahayat tea. Loba anu panasaran, hayang nyaho siga kumaha eta waduk diwjieunna, ngan rahayat umumna sieuneun laha-loho ka puseur pangwangunan waduk teh, sabab cenah, di "poros bendungan" (tempat heureut di walungan anu arek dipenggel sangkan jadi waduk) di Darma teh aya siluman belut bodas.
Enya belut bodas anu nya badag nya pikasieuneun. Atuh lokasi pangwangunan waduk Darma teh jadi tempat angker alias geueumeun tepi ka arang langka rahayat anu lunta ka lebah dinya. Nya sabatae anu keur ngawangun waduk teh jongjon digarawe, kaasup migawean naon rupa anu teu hade sakumaha engke kanyahoan.Kabehdieunakeun karek kapanggih, dina pangwangunan waduk darma teh loba pisan korupsina. Nya korupsi anggaran, nya koruspi bahan-bahan (material) keur ancengan fisik waduk kayaning semen, keusik, jsb.
Cindekna, "legenda" belut bodas Darma anu mimiti rame jadi carita rakyat nalika waduk Darma keur diwangun efektif pisan dina ngahulag rakyat ngontrog jeung ngawaskeun prak-prakan ngawangun eta waduk. Tepi ka anu digarawe teh, umumna marake topi gawe warna bodas-payus pisan nyilibkeun maneh ku belut bodas-jongjon ngasupkeun semen, batu, keusik, jeung tangtu bae duit ka pabeasan sewang-sewangan.
Enya jahat "belut bodas" tehpisan nyilibkeun maneh ku belut bodas-jongjon ngasupkeun semen, batu, keusik, jeung tangtu bae duit ka pabeasan sewang-sewangan. Enya jahat "belut bodas" teh geuningan, matak pibahyaeun ka rahayat kulantaran teu seubeuh-sebeuh. Moal kitu nalika ngawangun rawayan (jembatan) Cipeles-Sumedang anu kamari runtag oge mahabu "belut bodas" sarupa kitu?


text:
Rabu, 16 Februari 2011
HIJI coretan Ti Rosyid É. Abby
Sakséni tuh langit nu paul, sakabéhna paul atra walatra dipapaés ngeplak bodasna méga Sakséni tuh tanah angar nu ngan kari saheureut di gédéngan ku imah-imah beton ngajungkiring mapaésan dayeuh Bandung Di gédéngeunana deui villa-villa alagréng masieup lemah sarakan
Bihari
karuhun ngawariskeun kanyaah Tanah nu héjo ngémploh sagara pulas paul langit lénglang, méga bodas
kapan nu urang
Kiwari urang kari nyawang tanah nu héjo ngémploh tinggal saheureut sagara kelirna rupa-rupa kacampuran mangpirang kokotor langit lénglang bet jadi ngemplong dirogahala ozon Kapan éta gé geus jadi milik urang
Baringsupagi tanah, sagara, langit biheung kumaha jadina biheung kumaha engkéna
2
Duh, si miskin jadi kaom terusir si kaya bisa mungkir Si miskin dibuligir si kaya jadi kafir Duh, si miskin jadi kaom terasing si kaya ngabaheuhay di menara gading Si miskin jadi maling si kaya teu ambil pusing
(Lawang si kaya lawang si miskin ngajega jungkrang nu lungkawing)
3
Mangsa pangawasa nagri raos-raos calik na korsi gilang kancana aya nu gupuy-gapay néang puntangeun pabeulit reujeung eusi beuteung nu taya kendatna melas-melis ménta eusi Ari di ditu, nu raos-raos calik teu engeuh dunya nu di handap
(riceuw-riceuw sual démo sual undakna bahan-bahan poko, rékening listrik jeung telepon sual milih pikadéseun jeung pigubernureun pabaliut jeung sawatara katugenah rayat kaom cacah kuricakan)
Di dieu urang leungiteun beungkeutan rempug jukung sauyunan saukur sloganismeu anu cumah kecap “menjalin persatuan dan kesatuan” ukur payus mapaésan layar télévisi
4
(Ki Sunda nu ti mangsa ka mangsa pinuh dangiang Geus dicatet ‘na lambaran sajarah Geus dicutat ‘na lambaran lontar ti jaman raja-raja bihari tug tepi ka jaman konglomerat kiwari tétéla masih kénéh poékeun ngararampa jalan sorangeun)
Ka mana Ki Jurupantun ngapung-ngapung ngaprak méga ngabaladah buana Ka mana ronggéng-ronggéng makalangan da geuning kasilih héab ti kulon mangsa rock, slowrock, heavy metal, rap geus teu nyemah deui di tanah urang
5
Tuh, pasawahan, balungbang, pasir jungkrang nu lungkawing geus keuna ku héabna pangwangunan
(Pangwangunan! Pangwangunan! Cenah mah demi karaharjaan?! Cenah mah demi ma’murna nagri?! Di pakaleran Bandung kuring mireungeuh kebon-kebon sugih jadi wangunan alagréng Di tegalan upluk-aplak kuring mireungeuh lapangan golf dibudayakeun Di mana-mendi kuring mireungeuh pabrik-pabrik dug-deg Di langit nu geus kahéaban ozon kuring mireungeuh parapangawasa nagri bentik curuk balas tutunjuz Di satukangeun méga kuring mireungeuh diri gupuy-gapay muntangan méga
6
Barudak seunggah ulin di buruan sab buruanana ngan sacangkéwok Barudak seunggah rék ulin mangsa bulan keur béngras Ucing sumput ditéma bancakan jeung bébénténgan atawa oray-orayan reujeung slépdur sab di puseur-puseur pertokoan sadia kaulinan ti kulon Tamiya, vidéo games, games-watch, pé-és mahabu di mana-mana Basa rumaja Sunda geus jadi basa nu mandiri Basa Batawi elu-gué pacampur basa gogog direumbeuy basa Inggris little-little younkey
Laju, Ki Sunda di mana? Dangiangna kumaha?
(Geus béakeun dangiang cenah Ki Sunda téh geus leungiteun tapak geus leungiteun lacak alaguanana gé cenah geus béakeun wirahma béakeun wirahma; Rék kumaha ketak Ki Sunda Rék ka mana nya lampah kudu ngaléngkah?)
7
Ki Sunda Ieu kuring urat nu manteng jeroeun awak anjeun Ieu kuring balung kadeudeuh nu nganteng na lelembutan Ieu kuring getih kaasih nu ngamalir saawak-awak Rék di mana nya kudu ngarereb? Rék kumaha nya pilampaheun? Kuring katambias di tanah ciciptan parapohaci kiwari Kuring ngalungsar di tanah nu ngan kari saheureut Kuring leungiteun lacak Kuring leungiteun tapak di jaman kiwari Sajarah bihari nu kacaturkeun léndo ku cai ma’mur ku tatanén kiwari ukur jadi catur tanpa bukurukur aya dina dongéng-dongéng ukur aya dina seminar-seminar ukur aya dina sawala-sawala parabudayawan
(Ema, dikamanakeun tanah sacangkéwok nu baheula dipaké ngubur bali?)
(Bapa, rék di mana barudak urang mun rék mulan?)
8
Hyang karuhun, hyang batara-batari tutunggul kamerdékaan geus ditanjeurkeun di ieu nagri tapi bulan pias angger ngaririwaan luhureun langit tapi béntang bet teu nembongan saendeng-endeng
(Boa ngan ukur ririwan mangsa urang pules ku rupaning katugenah Boa ukur ririwan mangsa kaadilan méhong ku mangsi hideung kakawasaan)
9
Geus! Teu kudu deui nyarita perkara bulan jeung béntang da langit geus nyakséni getih hangru jeung bugang nu patulayah ukur jadi saksi jaman nu pireu ngabigeu
Tuh! Bulan jeung béntang mah ukur papaés mangsa urang keur lindeuk ku katunggara cinta
Teu! Teu kudu deui nyarita perkara; langit nu lénglang, bulan nu béngras, atawa béntang nu baranang da saksi jaman réa kénéh nu kudu dipaliré dipiroséa
(Sakséni tuh geus sabaraha metér-kubik cimata nu sakeclak-sakeclak dipaké tumbal nyeungceurikan saksi-saksi jaman nu teu kapaliré teu kapiroséa!
Bandung, 21 Januari 1995
1 komentar:
Tandang menak PajajaranBalasHapus
Kadiya banteng bayangan
Sinatria pilih tanding
Tohpati jiwa jeung raga
Seja angkat mapag jurit
Najan di luhur langit
Hamo burung rek disusul
Sumujud ka ingkang rama
Prabu Agung Silihwangi
Layang domas layang domas didamel jimat nolak bala
Sinatria Pajajaran
Putra silih Silihwangi
Estu panceg mamanahan
Seja moal waka mulih
Najan nemahan pati
Mun guriang tacan tumpur
Ngesto ka ibu ka rama
Sumambat ka Maha Suci
Teguh pengkug teguh pengkuh, henteu unggut kalinduan
-------(Tembang Salaka Domas)-----
PADARINGAN
Ku Budaya Urang Napak Ku Budaya Urang Ngapak
Simkuring
- KASUNDAAN
- Sumedang, Jawa Barat, Indonesia
- Sampurasun Salam pangwanoh kasadayana ... teupangkeun simkuring sibudak angon ti sumedang sanes agul ku payung butut sanes oces ku karung soek ngan ukur nyimpenan arsip kolot urang bahela teungarasa asa pangpinterna teu ngarasa asa pangnyundana... tpi ngaraos nyaah kana kasundaan nana bilih aya catur nu teu matut hapunteun da simkuring mah nuju di ajar Cag Pun Budak Angon Rampes


text:
Di handap ieu pang luhur tambihan-on tina Spartran Eksekutif, hiji pesawat American mitis! repack ieu diadaptasi pikeun FSX / P3D sarta kualitas luar biasa, ngan nonton video di handap ngarti. model 3D dijieun ku Milton Shupe a panyipta kawentar pesawat 3D mitis keur FS2004.
Kadé maca dokuméntasi téhnis jeung payil readme, kasebut nyaéta dimungkinkeun pikeun nambahkeun pangaruh anyar hujan katingali ti kabina, pikeun nu kudu turutan parentah di Spartan_FSX_Repack_v3.0.txt (kaasup).
Spartan Eksekutif nyaeta pesawat angkutan American 1930s méwah dihasilkeun ku produsén American Spartan Pesawat Company. Hal ieu diresmikeun UC-71 ku USAAF.
poto:
Author Milton Shupe, Scott Thomas, Urs Burkhardt, FSX modif ku Duane L. Tarbox


text:
Hasil Pencarian
Hasil pencarian untuk kata kunci tegesipun (1)
- Geus nepi kana UganaKu Dédé Kosasih
17 Aug 2005 - 10:27 am
Hiji peristiwa 'monuméntal' geus diguratkeun ku mangsi emas dina leunjeuran sajarah bangsa Indonésia, nyaéta ku lumangsungna pilprés kalayan suksés, aman, langsung tur démokratis. Hasilna, pada-pada kasaksén yén SB. Yudhoyono resmi jadi papayung agung bangsa Indonésia 2004-2009, sabada nyangking mandat rayat dina Pilprés II dina tgl 20 Séptémber 2004. Nya ieu meureun geus nepi kana ugana téh. Mungguh cék Bah Usin téa mah geus jadi guratan nasib jeung takdir hiji mahluk luyu jeung tutulisan ti Loh Mahpudna.
Geus nepi kana ugana. Ieu ungkara téh bet jadi ngahudang tineung. Jol ras baé inget kana kapercayaan kolot urang baheula, ngeunaan uga. Ari uga dina konsépsi masarakat Sunda raket patalina jeung sistim kapercayaan minangka tujuman (ramalan) parakaruhun baheula utamana kana parobahan sosial politik nagara nu bakal datang. Sakumaha nu kaunggel dina: uga Bandung, uga Galunggung, uga Banten jeung uga Kawasén. Upamana, cék uga Galunggung, cenah: Sunda bakal nanjung mun pulung geus turun ti Galunggung.


text:
Propinsi di Apganistan
Propinsi-propinsi Apganistan nyaéta babagian administratif utami Apganistan. Sakumaha dina 2004, aya 34 propinsi (ولايت wilayat). Unggal propinsi teras dibagi kana distrik.
Pamaréntahan propinsi diluluguan ku saurang gubernur. Unggal propinsi diwakilkeun dina pamaréntah Apganistan ku 2 anggota dina Majelis Sesepuh. Hiji dipilih ku déwan propinsi pikeun jabatan 4 taun samentwis nu hiji deui dipilih ku déwan distrik pikeun jabatan 3 taun. Pawakilan dina Majelis Rahayat mangrupa langsung ti distrik-distrik, sanajan dina propinsi, 2 ti wakil-wakil kedah awéwé. Aranjeunna ditunjuk ku Présidén Apganistan.
Propinsi di Apganistan[édit | édit sumber]
Propinsi historis[édit | édit sumber]
Tingali ogé[édit | édit sumber]
Rujukan[édit | édit sumber]
Tumbu kaluar[édit | édit sumber]
- Afghanistan Information Management Services (AIMS)
- USAID-Afghanistan: Activities by Province
- Gubernur Propinsi
Citakan:Articles on first-level administrative divisions of Asian countries


text:
Préféktur Gifu
Préféktur Gifu (岐阜県 Gifu-ken), lokasi di wewengkon Chūbu bagian tengah Jepang. Ibukota Propinsina nyaéta Kota Gifu. Posisina di puseur Jepang, éta miboga hal penting minangka sisimpangan Jepang, nyambungkeun wétan ka kulon. Salila période Sengoku, réa nu nyebutkeun yen, "ngawasa Gifu hartina anjeun ngawasa Jepang."
Daptar eusi
Sajarah[édit | édit sumber]
Wewengkon Gifu kiwari mangrupa bagéan tina periode Yamato kira-kira panengah abad kaopat. Sabab ayana di tengah-tengah pulo Honshu, kawentar sabage tempat perang dina Sajarah Jepang, catetan perang pangkolotna nyaéta Perang Jinshin dina taun 672, nu ngajadikeun Kaisar Temmu salaku kaisar Jepang ka-40.
Wewengkon di Préféktur Gifu nyaéta propinsi heubeul Hida jeung Mino, bagéan leutik ti Propinsi Echizen jeung Propinsi Shinano. Ngaran ieu préféktur asalna tina ngaran ibukota propinsi nyaéta, Gifu, ngaran kota nu dipaké ku Oda Nobunaga sawaktu kampanye ngahijikeun Jepang dina taun 1567.[1] Karakter mungaran dina ngaran Gifu asalna tina Qishan (岐山), gunung legenda nu dipaké sawaktu Cina ngahiji, sedengkeun karakter kadua tina Qufu (曲阜), tempat lahirna Konghucu.[2] Nobunaga milih ngaran éta alatan manéhna hayang ngahijikeun sakuliah Jepang sarta manéhna hayang dianggap boga pamikiran nu rongkah.
Nurutkeun sajarah, Préféktur Gifu boga fungsi minangka puseur tempat nyieun pedang di sakumna Jepang, jeung Seki dipikanyaho tempat nyieun pedang pangalusna di Jepang. Kiwari, Gifu kawentar ogé dina mode (utamana di dayeuh Gifu) sarta téknik roket (inggris: aerospace) di Kakamigahara.
Dina tanggal 28 Oktober 1891, kiwari kota Motosu nyaéta tempat epicenter Lini Mino-Owari, lini panggedena nu pernah kajadian di Jepang.[3] Ditaksir kira-kira 8.0 skala Richter nu nyababkeun kabeulahna taneuh nu bisa ditempo nepi ka kiwari.
Geografi[édit | édit sumber]
Salah sahiji propinsi di Jepang nu aya di daratan bagéan jero, Propinsi Gifu diwatesan ku tujuh propinsi sejen nyaéta : Propinsi Aichi, Fukui, Ishikawa, Mie, Nagano, Shiga jeung Toyama. Kode pos di Jepang, dimimitian ku tilu nomer, antara 001 nepi ka 999. Bagéam Gifu mimiti ti 500, salah sahiji bukti yén Gifu ayana di tenah-tengah Jepang.
Wewengkon[édit | édit sumber]
Préféktur Gifu kabagi kana 5 wewengkon, nu ngabogaan wewenang sorangan keur ngamajukeun daerahna. Lima wewengkon ieu nyaéta Seinō (西濃), Gifu (岐阜), Chūnō (中濃), Tōnō (東濃) jeung Hida (飛騨).
Topografi[édit | édit sumber]
Di beulah kaler nyaéta wewengkon Hida mangrupa gunung-gunung nu jangkung, bagéan ti Japanese Alps. Di beulah kidul nyaéta wewengkon Mino mengrupa daerah subur di Dataran Nobi, wewengkon nu hade keur tatanen. Masarakat Gifu, lolobana hirup kumbuh di beulah kidul, deukeut ka kota metropolitan Nagoya.
Gunung-gunung di wewengkon Hida kaasup kana Pagunungan Hida, nu disebut ogé "Northern Alps," jeung Pagunungan Kiso, nu disebut ogé "Central Alps" di Japan. Pagunungan Ryohaku ogé aya di wewengkon Hida. Nu sejenna nyaéta Pagunungan Ibuki jeung Pagunungan Yoro.
Wewengkon Mino ditutupan ku dataran aluvium ti Tilu Walungan Kiso, nyaéta Walungan Ibi, Walungan Kiso jeung Walungan Nagara. Sumber cai sakabéh ieu walungan aya di Préféktur Nagano tur ngalir ngaliwatan Préféktur Aichi jeung Mie samemeh ngamuara ka Basisir Ise. Walungan utama sejenna nyaéta walungan Jinzū, Takahara, Shō, Shōnai, Yahagi jeung Ishitoro.
Iklim[édit | édit sumber]
Sabab wewengkon Mino dikurilingan ku gunung-gunung nu pendek, naek turun suhu kajadian sapanjang taun, ti usum panas nepi ka usum tiris. Upamana, kota di beulah wetan nyaéta Tajimi, geus ilahar ngalaman hawa pangpanasna sa Jepang dina unggal taun, dina 16 August, 2007, kacatet hawa pangpanasna sa Jepang nu pernah kajadian nyaéta—40.9 degrees Celsius.[4] Usum panas jadi leuwih panas sabab ieu wewengkon mangrupa tempat nu katutupan ku gunung-gunung, saterusna bakal leuwih panas sawaktu, angin foehn datang ngaliwatan Pagunungan Ibuki di wewengkon Kansai. Wewengkon Hida, nu mangrupa pagunungan, ilaharna leuwih tiris tinimbang wewengkon Mino, sanajan kadangkala leuwih panas oge. Shōkawa-chō, kacamatan di kota Takayama, aya di pagunungan tur ieu kacamatan mangrupa tempat pangtirisna di pulo Honshū.
Ekonomi[édit | édit sumber]
Wisata[édit | édit sumber]
Gifu miboga réa atraksi wisatawan populer, nu aya di sakabéh bagian prefecture. Tempat anu pang populer nyaéta Gifu, Gero, Shirakawa sarta Takayama. Gifu kawéntar pikeun nguseup make manuk, anu miboga sajarah leuwih 1.300 warsih, minangka sajarah panjang boh Oda Nobunaga atawa Saitō Dōsan. Gero dipikanyaho pikeun cinyusu panasna paragi santai, anu narik wisatawan sapanjang warsih. Désa sajarah Shirakawa nyaéta Tempat Titilar Dunya UNESCO. Takayama kawéntar alatan kota aslina sarta mindeng disebut Kyoto Leutik.
Salian ti wewengkon wisata internasional, Gifu ogé jadi tuan rumah sababaraha kagiatan internasional. World Event sarta Convention Complex Gifu biasa dipaké keur ngayakeun rupa-rupa kagiatan internasional. Widang séjén kagiatan internasional, kawas dina 2005 Kejuaraan Ngawelah Parahu Sadunya diayakeun di dayeuh Kaizu.
Kota-kota[édit | édit sumber]
Dua puluh hiji kota aya di Préféktur Gifu nyaéta:
Rujukan[édit | édit sumber]
- ↑ Stone ledger in front of Kashimori Shrine. Erected by Kashimori Shrine.
- ↑ Gifu tour guide - Outline of Gifu Prefecture. Gifu Prefecture Tourist Federation. Accessed September 9, 2007.
- ↑ Mino Earthquake. Tokyo Science Museum. Accessed July 5, 2007.
- ↑ Gifu Prefecture sees highest temperature ever recorded in Japan - 40.9 - Japan News Review


text:
Gagak Jadi Hideung
Kacariotakeun baheula dina hiji tempat aya oray naga keur nawu balong. Sungutna ngegel kana tangkal huni, buntutna dibrlitkeun kana pancuh tambakan beulah dieu. Awakna malang dina balong tea, tuluy di ayun keun goplak, goplak, goplak dipake nawu baloing tea.
Teu kungsi lila balong teh saat laukna sing kocopok loba. Jol datang gagak kadinya haritamah gagak teh buluna bodas ngeplak. Ujug-ujug corokcok weh laukna dipacokan nepi beak lauk nu baradagnamah.
Ku oray sanca katempoen gagak maling lauk, geuwat digenggereuhkeun, tapi gagak ngalah beuki ngahajakeun. Atuh oray ambek sebrut bae diudag gagakteh. Gagak teh hiber kuorang diobrot, gagak teh bingung da diberik wae sieunen katewak. Kabeneran aya nu keur neleum, gebrus bae gagak teh asup ka jero pijanaan. Atuh ari muncul deui teh geus lestreng .
Barang jol oray sanca teh panglingeun, da jadi hideung lestereng. Pok weh oray sanca nanya, “mahlik hideung maneh nempo sakadang gagak teu bieu liwat kadieu?”
Gagak teh sorana digedekeun, ngomongna oge basa Betawi, da sieunen katara, “Engga, gaaaa!”
Tah kitu sasakalana manuk gagak buluna hideung jeung sorana gaaa, gaaaak!
Rincian Dongeng:
- Judulna : Gagak Jadi Hideung
- Bahasana : Kasar
- Palakuna : Gagak jeung Oray Sanca
- Watek palakuna :
Gagak = Badeur, sok daek nyopet, te bisa digenggereuhkeun.
Oray Sanca = Getol, daek usaha, rajin.
- Tempat/latar : Caritana jaman baheula di hiji balong nu loba laukan
- Eusi/hikmah nu bisa di cokot :
Ari jadi jalma teh kudu getol daekan, ulet, usaha lamun hayang bog amah kos sakadang Oray Sanca. Ulah jiga Gagak baong, haying ngenah doing embung gawe.
========================================================
Selat Sunda Jeung Gunung Krakatau
Kacatur jaman baheula di Pulo Jawa Beulah kulon, aya hiji karajaan anu rajana Prabu Rakata. Sang Prabu gaduh dua putra. Anu cikal Raden Sundana anu bungsu Raden Topobrana. Haritamah Pulo Jawa sareung Sumatra teh ngahiji.
Kumargi Prabu Rakata parantos sepuh pisan, mangka karajaan teh di titipkeun ka putra-putrana, tur di bagi dua belah wetan ku Raden Sundana, belah kulon Raden Topobrana. Terus Sang Prabu teh indit ngabagawan anu tempatna dibates dua nagara nu dibagi dua tea, anjeunna teu nyandak nanaon tibang guci pusaka nu dicandak. Hiji mangsa dina taun ka genep Sang Prabu teh ngadangu yen putrana parasea Raden Sundana ngarugrug karajaan raina Raden Topobrana. Sang Prabu teh ceg ka guci anu tos dieusi cai laut tea, terus indit ka medan laga kasampak dua putrana keur perang campuh atuh bendu pisan si anjeunanana.
Ningali ramana sumping reg weh perang liren, dua putrana langsung nyampeurkeun cedok weh nyareumbah ka Prabu Rakata kitu dei para parajuritna. Atuh dua putrana beak bersih diseukseukan pampangnaman Raden Sundana nu wani ngarug-gug nagara raina. Dua putrana anu tarungkul teh nyarek, atuh Sang Prabuteh langsung gadeg, ceg kana guci pusaka tea. Terus cai laut anu dina guci dikucurkeun disapanjang wates dua nagara, teras guci anu tos teh kosong teh disimpen ditapal bates dua karajaan tea, anjeunanana indit deui ka tempat pang tapaanana. Teu lami eta bates anu tilas disiram ku cai laut teh ngajanggelek jadi selat. Nu kiwari disebut Selat Sunda. Nu mawi dinamian Selat Sunda lantaran Raden Sundana sarakah hoyong wilayah anu raina. Dugi ramana ngadamel wates nganggo guci pusaka anu caina dikucurkeun terus jadi selat. Tur guci anu disimpen dina wates teh ngajanggelek jadi gunung, nu katelah Gunung Rakata atanapi Gunung Krakatau. Tah kitu sasakala Selat Sunda sareng Gunung Krakatau teh.
Rincian Dongeng:
Tema : Perang Duduluran
Judulna : Selat Sunda Jeung Gunung Krakatau
Bahasana : Lemes
Aur/plot : Ngagunakeun alur maju
Cara nyarita/sudut pandang : orang ka 3 palaku utama
Palakuna : Prabu Rakata, sareng dua putrana: Raden Sundana sareng Raden Topobrana
Watek palakuna :
Prabu Rakata = Arip, adil, tur bijaksana.
Raden Sundana = Sarakah
Raden Topobrana = Embung ditindes
Tempat/latar : Jaman baheula di Pulo Jawa belah kulon.
Eusi/hikmah nu bisa di cokot : Jadi jalma kudu arif, jujur, adil tur bijak sana kawas Prabu Rakata, ulah Sarakah jiga Raden Sundana.
========================================================
Siluman
Jaman baheula dihiji tempat/werwengkon didinya teh kacaritakeun lembur anu kacida sarienen nana jelema ngaliwat kadinya, yen beja didinya ari peting tara aya lampu, pokona paroek jeng loba begal. Lamun aya jalma peting-peting liwat kandinya cak beja sok dicegat garong/begal pokona sakumaha harta nu dibawa ku jalma teh kudu dibikeun ka garong lamun hente diancam bakal dipaehan atawa disiksa.
Caritana yen brgal/garong anus sok nyegat ditempat etateh nyaeta jalma anu cicing di tempat eta, penduduk didinya kusabab kitu jalma sarieuneun liwat kadinya teh. Jeung deui anu jalma anu nempatan tempat eta teh jaragoan utamana jago kadugalan.
Kusabab kitu jalma nyarebutna eta tempat Siluman, lembur Siluman terusnamah.
Eta tempat teh aya di Kabupaten Subang, Kecamatan Pabuaran. Tah ayenamah Silumanteh jadi ngaran Desa nyaeta Desa Siluman. Da ayeunamah aman biasa wae kos daerah nu sejenna eweuh begal eweuh garong, kecuali katukangeun lembur etateh aya trotoang panjang da nepi ayeunage sok sarieuneun jalma liwat kadinya tipeuting mah.
Tah kitu caritana kunaon eta tempat teh disebut Siluman, nu ayeuna Desa Siluman.


text:
Kahariwang yen basa Sunda bakal tumpur memang asup akal, lamun urang nengetan basa Sunda nu dipake ku sabagian gede kalangan nonoman Sunda. Basa nu dipake geus pabaliut jeung basa deungeun atawa basa sejen, utamana basa Indonesia 'jakartaan'.
Loba keneh sabenerna kalimah-kalimah anu direumbeuy ku basa Indonesia, nu hartina baris jadi nyaliwang lamun urang pengkuh nyekel kana tetekon kana basa Sunda anu 'bener'. Sanajan kitu, kadang-kadang kuring sok mikir sorangan. Basa teh pan diciptakeunana pikeun komunikasi anu tujuanana sangkan nu ngobrol jeung nu diajak ngobrol papada ngarti kana naon anu diobrolkeun atawa anu jadi jejer obrolan. Lamun nilik kana tujuanana, atuh meureun teu salah sapanjang nu ngobrol make basa Sunda campur aduk teh papada ngarti, da tadi ge tujuanana teh nya komunikasi tea. Nyambung, mun cek barudak ayeuna mah.
- "Aduh, nggak mau maneeehh.." (pemeo temporer taun 90-an, euweuh hartina iwal ti nembongkeun kagumbiraan. Contona: wanoja panggih jeung jajaka kasep, terus nyarita ka baturna papada wanoja, "Aduuh, nggak mau maneh.. na eta mah mani kasep-kasep teuing nya?")
- "Urang mah mun ngobrol jeung si eta pasti keketawaan.." (maksudna: seuseurian)
- "Bapa urang ge bangga urang bisa rengking hiji.." (maksudna: reueus)
- "Besok meunang teu urang maen ka rumah?" (maen dina basa Sunda hartina ngadu, judi. Padahal di dieu tangtuna ge maksudna ulin).
Nya ieu pisan anu kadang-kadang nu ngondang pebentar paham teh. Cek kaum 'konvensional', komunikasi teh lain saukur papada ngarti, tapi oge kudu bener, boh kekecapanana, boh undak usukna. Cek kaum 'moderat', keun we rada teu bener oge, nu penting mah daek keneh ngagunakeun basa Sunda, tinimbang lapur pisan. Malah cek nu 'revolusioner' mah, rek ngobrol make basa naon ge nu penting mah nyambung, papada ngarti, na make kudu riweuh sagala?
Sababaraha pamanggih nu disebut di luhur nepi ka ayeuna masih terus dipadungdengkeun. Ngan keur sakuringeun, idealna mah nonoman atawa generasi ngora angger kudu apal tur ngarti mana basa Sunda nu 'bener', sabab ieu teh modal nu kacida gedena. Cenah eta dina waktu ngobrol jeung babaturanana make basa Sunda 'teu bener', keun we teu nanaon, nu penting manehna nyaho kumaha basa Sunda nu sakuduna. Mun teu kitu, tangtu baris aya 'gap' anu beuki anggang antara generasi 'kolot' jeung generasi ngora, da masing-masing boga 'basa sorangan' tea.
Carana? Nya kudu aya komunikasi antara kolot jeung budak tea. Lengkah awal nu kacida utamana, euweuh deui iwal ti ngatik tur ngajak barudak di imah sewang-sewangan sangkan wawuh kana basana sorangan. Ulah ngarasa reueus mun anak urang - nu indung bapana pituin urang Sunda - palahak polohok teu ngarti basa Sunda.
Anu kadua, mun budak salah ngomong basa Sunda, ulah diseukseukan. Anggur deukeutan, terus perenahkeun kumaha kuduna. Lamun dicarekan, tibatan jadi bener, budak kalahka tinggar kalongeun. Tungtungna kalah hoream nyarita ku basa Sunda, sabab sieun dicarekan tea. Lapur weh mun geus kieu mah.
Kadang-kadang sok loba dongeng pikaseurieun mun pangangguran nengetan basa Sunda barudak jaman kiwari. Di handap ieu aya sababaraha dongeng nu dicutat tina pangalaman guru basa Sunda di SD.
Soal Basa Sunda
Teruskeun kalimah-kalimah di handap ieu ku hidep.
Soal : Ibu tuang, abdi ....
Jawab : hoyong.
Soal : Bapa angkat, abdi ....
Jawab : ngiring.
Soal : Ulah sok huhujanan bisi ....
Jawab : diteunggeul.
Soal : Cikaracak ninggang batu laun-laun jadi ....
Jawab : tarik.
Soal : Nini kulem, abdi ....
Jawab : oge.
Nu ieu mah soal basa Indonesia, dijawab ku budak anu 'nyunda' pisan.
Soal : Pencuri itu lari tunggang ......
Jawab : tonggeng.
Keur mimiti ngadenge dongeng-dongeng tadi, kuring ngagakgak. Tapi lila-lila kalah ngahuleng. Enya kitu basa Sunda teh tereh tumpur? Tetela, ieu teh pikiraneun urang sarerea.
Manawi kalandep, mangga tingali seratan sanesna: